EPK KIT IK TEK IK AT HITTIÄ TOKK 


JÄÄNMURTAJA 


Jäänmurtaja on Marxilais-leniniläisen yhteiskuntatieteen 
seura ry:n julkaisu. Se on puoluepoliittisesti sitoutumaton 
tieteellinen julkaisu, jonka tarkoituksena on edistää 
ideologista työtä kommunistisessa liikkeessä 
laajentamalla näkökulmia ja herättämällä keskustelua. 


Lehden yhteystiedot: 

Päätoimittaja: Mikko Kivipuro 

Toimittaja: Petri Toikkanen 

Nettisivu: www.mlys.net 

Osoite: Marxilais-Leniniläinen 
yhteiskuntatieteen seura ry. / 
Jäänmurtaja 


Postilokero 73 
40101 Jyväskylä 


Artikkeleita, kuvia, palautetta, ynnä muuta voi 
lähettää sähköpostitse osoitteeseen: 
toimitusmlys.net 


Lehden tilaukset sähköpostitse: 
tilauksetAmlys.net 


Hinnasto: 

Irtonumero: 5 Euroa 
Neljän nro tilaus: 20 Euroa 
Jäsenyys ja 

vuoden lehdet: 30 Euroa 


Toimitus ei vastaa lähetetyn materiaalin säilyttämisestä tai 
palauttamisesta, paitsi erikseen pyydettäessä. 


JÄÄNMURTAJA 


Kansallistamistunnus ja 
vallankumous ...........ccuoooiiinnininnenn 4 


Jäänmurtaja-uutisia ........................ 7 


Kansallisuuskysymys ja 
internationalismi........................... 9 


Marxismin akateeminen nousu ja 
proletaarinen vallankumous ....... 22 


Yli sata vuotta poliittisia murhia, 
sisällissotaa ja kuolemanpartioita 


Suomen kommunistisen liikkeen 
historiaa 1960 — 80 -luvuilta .....49 


YAI ADI FK MEIT OD IE > 


TO O X TK CI STK FK SK 


JÄÄNMURTAJA 


Mikko. Kivipura, 


Päätoimittaja 


Kansallistamistunnus ja 
vallankumous 


Joukkoirtisanomiset jatkuvat Suomessa ja tuotantoa 
siirretään halvemman työvoiman maihin. Viimeisimpänä ja 
räikeimpänä esimerkkinä on UPM-Kymmenen hiljattainen 
päätös lakkauttaa Voikkaan tehtaat ja vähentää yli 2500 
työntekijää. Työväenliikkeen on turha peräänkuuluttaa 
talouselämän yhteiskuntavastuuta. Talouselämällä ei sellaista 
ole. Kyse on kapitalismin lainomaisesta kehityksestä, jota 
ohjaa voiton tavoittelu. Fi painovoimakaan moraalisaamoilla 
kumoudu. Ainoa keino estää irtisanomiset ja säilyttää tuotanto 
Suomessa on luokkataistelu. 

Kommunistien on pidettävä tunnus "luokka luokkaa 
vastaan” korkealla. Kukaan muu ei nosta joukkojen 
luokkatietoisuutta kuin kommunistit. Ilman työväenluokan 
luokkatietoisuutta ei kapitalismista päästä eroon. 
Kommunistit eivät saa alentaa tunnuksiaan 

kansalaisliikkeiden tunnusten tasolle koettaessaan hankkia 
hyväksyntää. Lenin kutsui sellaista perässähiihtämisen 
politiikaksi ja se ainoastaan hidastaa luokkatietoisuuden 
kehittymistä. Jotkut haluavat toimia kansalaisjärjestöissä 
järjestöaktivisteina ja kommunistisissa järjestöissä 
kommunisteina. Myös tämä on väärin. Kommunistien on 
tuotava omistuskysymys, riistokysymys, imperialismin 
loismaisuus ja luokkataistelu kaikkialla esiin. Retoriikkaa 
pitää vain käyttää oikein. Asioita tulee käsitellä siten, että 
kuulijat ymmärtävät mistä on kysymys. 

Keskeinen tunnus, jolla luokkien omistus- ja valtasuhteita 
voi tuoda esiin, ja jota ei ole Suomen kommunistisessa 
liikkeessä juuri käytetty, on kansallistamiskysymys. 
Hylätessään tuotantolaitokset Suomessa, kapitalistit 
osoittavat täydellistä piittaamattomuutta työläisten tarpeista. 
Kapitalistit eivät myöskään välitä siitä, että tuotantolaitokset, 
joiden rakentamiseen on käytetty kymmeniä tuhansia 
Kuinka vastaamme tähän? Anelemmeko kapitalisteja 
säilyttämään tuotannon ja työpaikat Suomessa? Emme! 
Toivotamme herroille tervemenoa, ja vaadimme tuotannon 
kansallistamista. 

Kansallistamistunnuksen tulisi olla keskeisimpiä tunnuksia 
kommunisteille. Yksityistämisen vastustaminen ei riitä. Se 
on puolustustaistelua. On siirryttävä hyökkäyskannalle! On 
yksiselitteisesti vaadittava kapitalistien hylkäämien 
tuotantovälineiden kansallistamista! Tietenkään 
kansallistamistoimet porvarillisen järjestelmän vallitessa eivät 
lopulta riitä. Lopullinen taistelutunnuksemme olkoon: 
*Porvarillinen valtionomistus ei riitä. Tarvitsemme 
työväenluokan valtion!” 

Tehtävä ei ole helppo. Tuotanto on Suomessa muuttunut 
valtavasti ja tuottavilla aloilla suurissa tuotantolaitoksissa 

työskentelee enää vähemmistö työväenluokasta. 
Palvelualojen työntekijöiden luokkatietoisuus on 
ennätyksellisen alhaalla, ja sen nostaminen vaatii eri teemojen 
ja kysymysten käsittelyä, kuin perinteisen proletariaatin 
tietoisuuden kohottaminen. 

Herää myös kysymys, onko kehitys johtamassa siihen, 
ettei täällä tehdä enää lainkaan tuottavaa työtä? Muuttuuko 
länsimainen yhteiskunta täydelliseksi loiskasvannaiseksi 
kolmansien maiden raatavaan ruumiiseen? Tuleeko meidän 
ainoaksi tehtäväksemme tuottaa kapitalisteille mieleistä 
elämäntapaa: nautintoja, päihtymystä ja aina vain uusia, 
entistä vahvempia elämyksiä samalla kun planeettamme 
ekosysteemi tuhoutuu ikuiseen talouskasvuun? 

Kommunistien on nähtävä mikä on todellisuus 
ympärillämme, asetettava niistä johtuvat tehtävät ja 
ryhdyttävä toimiin epäröimättä. Järjestelmä uskottelee meille, 
että muutama kunnanvaltuutettu lisää on meille vaalivoitto 
ja askel eteenpäin. Tämän uskominen olisi itsepetosta. Lenin 
on todennut, että parlamentaarisella työllä on helpompaa 
alentaa joukkojen tietoisuutta, kuin nostaa sitä. 
Kommunistien on tuotava omistuskysymys, riistokysymys, 
imperialismin loismaisuus ja luokkataistelu esiin myös kuntien 
valtuustoissa. Silloin se on puhujakoroke, jolla tuodaan 
kommunistien tunnuksia esiin. Silloin tehdään 
vallankumouksellista parlamenttityötä. 


On aika hylätä illuusiot ja valmistautua taisteluun. 

Jäänmurtaja-uutisia: 


Seuraavat Jäänmurtajat ilmestyvät 1.9. ja 1.12. Niissä 


24.7. ja 24.10. 


Opintokerhoille alennusta. Opintokerhot ovat iloksemme 
kiinnostuneet Jäänmurtajasta. Haluamme tukea opiskelua ja 
myönnämme opintokerhoille 10 % alennuksen, jos lehteä tilataan 
vähintään viisi kappaletta. Saadakseen alennuksen tilauksen 
yhteydessä tulee mainita, että lehdet tulevat opintokerhon käyttöön. 


Nettisivut uudistuvat. Marxilais-leniniläisen yhteiskuntatieteen 
seuran (MLYS) verkkosivut uudistuvat alkukesästä. Netissä voi 
lukea vanhojen Jäänmutrtajien artikkeleita. Lukijoiden pyynnöstä 
niitä voi netissä myös kommentoida ja lähettää niihin vastineita. 
Kommentit tulee lähettää sähköpostilla osoitteeseen 
toimitus O mlys.net. Sivuilla on ohjeet, kuinka itse lehteen 
kirjoitetaan. Sivuston osoite pysyy samana kuin ennenkin: 
www.mlys.net. 


Liity jäseneksi! MLYS:n jäsenet saavat jäsenkortin, 
jäsenkirjeitä ja muita etuja. Jäsenmaksu (30e) sisältää myös vuoden 
Jäänmurtajat. 


Oikaisu Jäänmurtajan 1/06 artikkeliin Venezuela ja 
Bolivaarinen vallankumous. Edellisessä Jäänmurtajassa (1/06) 
oli puutteellisesti merkityt lähteet Venezuelan vallankumousta 
käsittelevässä jutussa. Kominformin sivuilta oli käytetty erityisesti 
Matti Laitisen ansiokkaita artikkeleita. Ne löytyvät Internetistä 
osoitteesta http://www.kominf.pp.fi/16index.html. Pahoittelemme 
virhettämme. 

Tässä numerossa: 


Vallankumous Nyt. Tässä numerossa jatkuu artikkelisarja 
maailman vallankumouksellisista taisteluista. Vallankumous Nyt - 
osio käsittelee tällä kertaa Kolumbian tilannetta, eikä Latinalainen 
Amerikka taida päästää huomiotamme herpaantumaan 
tulevaisuudessakaan. 


Yhtenäisyys palautettava. Yhtenäisyyden palauttaminen 
kommunistiseen liikkeeseen on myös Jäänmurtajalle keskeinen 
tavoite. Artikkelisarja Suomen työväenliikkeen historiasta käsittelee 
tällä kertaa SKP:n hajaannusta vuosina 1969 - 90. Aiheesta kirjoittaa 
Heikki Männikkö, joka toimii Kommunistien liitossa. Sarjaan on 
pyydetty kirjoituksia muiltakin liikkeessä pitkään mukana olleilta 
tovereilta myös SKP:sta ja KTP:sta. 


Uusia kirjoittajia. Tässä Jäänmurtajassa Jaakko Tervo vastaa 
TA-Tieto Oy:n kirjassa Marxismi ja 2000-luku käytyyn 
keskusteluun. Miika Salo kirjoittaa kansallisuuskysymyksestä. 


9 


JÄÄNMURTAJA 


Kansallisuuskysymys ja 
internationalismi 


Kansallisuuskysymyksen — johdonmukainen 
soveltaminen on yksi keskeisimmistä kysymyksistä 
kommunistisen liikkeen strategiaa pohdittaessa. 
Kenties kaikkein johdonmukaisimmin kommunistista 
suhtautumista kansallisuuskysymykseen on 
käsitellyt Vladimir Lenin. Hänen tuotannossaan on 
selkeä linja aina vuoden 1903 kirjoituksesta 
"Kansallisuuskysymys ohjelmassamme” vuoden 
1922 joulukuussa saneltuihin muistiinpanoihin 
*Kansallisuuksia eli 'autonomisointia? koskevasta 

kysymyksestä”. 


Käsillä olevassa artik- 
kelissa tarkastellaan 
kansallisuuskysymystä 
kommunistisesta näkö- 
kulmasta. Tarkastelun 
pohjana ovat erityisesi 
Leninin imperialismia ja 
kansallisuuskysymystä 
käsittelevät teokset. Artik- 
kelissa pyritään myös 
herättämään ajatuksia 
kommunistisen liikkeen 
taktiikan ja strategian 
suunnittelua varten. 


Vladimir Uljanov (Lenin) oli 
johdonmukainen internationalisti koko 
poliittisen toimintansa ajan. 

Kansallisvaltioiden ja nationalismin synty 


*Mitä siis saksalainen poroporvari haluaa? 
Kotimaassaan hän haluaa olla porvari, riistäjä, mutta 
maansa ulkopuolella hän ei halua joutua riistetyksi. Hän 
pullistuu ulospäin *kansakunnaksi? - -. Porvarilla on, niin 
paljon kuin yksittäinen porvari taisteleekin toista vastaan, 
luokkana yhteinen etu, ja tämä yhteisyys, olkoonpa se 
miten tahansa kääntynyt sisäsuunnassa proletariaattia 
vastaan, on ulospäin kääntynyt toisten kansakuntien 
porvareita vastaan. Tätä porvari nimittää 
kansallisuudekseen.”? 


Kansallisvaltioiden ja nationalismin juuret ovat 
kapitalistisessa tuotantotavassa. Kapitalistisen talousmuodon 
kehittyminen lakkautti tuotantovälineiden, omistuksen ja 
väestön hajanaisuuden ja tämä kehitys jatkuu edelleen. 
Tuotantotavan aikaansaama yhtenäistäminen ilmenee 
nationalismina ja nykyaikaisten kansakuntien muodostumisena. 

Porvarillisen yhteiskunnan kehitys toi mukanaan 
kansallisvaltiot ja nationalismin. Aiemminkin oli valtioita, mutta 
ei varsinaisia kansallisvaltioita. Kansakuntia ja nationalismeja 
on syntynyt erityisesti porvarillisen yhteiskunnan kehityksen 
alkuvaiheissa. 1800-luvun Euroopassa muodostui paljon uusia 
kansallisvaltioita, kuten Italia ja Saksa. Olemassa olevat valtiot 
esitettiin ja tulkittiin kansakuntien välineinä oman erityisyytensä 
ilmaisemiseen. 

Keskittyneen valtion luominen toi koko valtioalueen sen 
keskuksen taloudelliseen vaikutuspiiriin. Taloudellinen kasvu, 
tuottavuuden kasvu, väkiluvun kasvu ja armeijoiden 
kehittyminen lisäsivät painetta keskitetyn kansallisvaltion 
luomiseen. Erilliset pienet hallintoyksiköt yhdistettiin 
kansakunnaksi.? 

Kapitalistiluokka tarvitsi kansallisvaltion omien 
etujensa ajamiseen 


Kapitalistiluokalle entinen feodalismin ajan valtiokoneisto ei enää 
kelvannut, vaan kapitalistit täydensivät sitä omia tarpeitaan 
palvelevaksi: keskitetyksi kansallisvaltioksi. Eri valtioiden välinen 
kilpailu pakotti myös periferioiden mobilisoimiseen ja niiden 
kulttuuriseen yhdenmukaistamiseen. Kansakunta mobilisoi väestön 
paljon aiempaa tehokkaammin. 

Kansallisvaltioiden rakentamisessa vedottiin myytteihin ja 
symboleihin. Ne ovat välttämättömiä kansakunnan 
muodostamiseksi ja valtion koossapysymiseksi. Tarvitaan yhteiset, 
historialliset muistot ja myytti yhteisestä alkuperästä. Jo Ranskan 
vallankumouksessa korostettiin gallialais-roomalaista identiteettiä 
ja perinnettä, jota ei todellisuudessa juuri ollut. Kansakunnille on 
luotava elävä menneisyys, johon uudet sukupolvet voivat astua 
mukaan. Vaikka tuo menneisyys myöhemmin paljastettaisiin 
myytiksi, se on jo tehnyt tehtävänsä. Se on koonnut yhteisön 
kansaksi. 

Kansallisuuksia ei ole olemassa pysyvinä ilmiöinä. Ne eivät 
myöskään ole ainoa mahdollinen perusta poliittisille yksiköille. 
Kansakunnat ovat pitkäaikaisia historiallisia prosesseja. Nykyisessä 
Euroopassa on 74 kansakuntaa ja 35 valtiota.* Jokainen kansakunta 
ei ole muodostanut valtiota. 


Kansallinen itsemääräämisoikeus 


Kommunistit tunnustavat kansallisen itsemääräämisoikeuden 
yhtenä demokraattisista periaatteistaan. Useimmiten kansallinen 
usein nosti kansallisesta itsemääräämisoikeudesta” esiin sanan 
oikeus”. Kommunistit eivät vaadi kansakunnille itsemääräämistä, 
vaan nimenomaan oikeutta siihen. 

*Kansakuntien itsemääräämisoikeus merkitsee yksinomaan 
oikeutta olla riippumaton valtiollisessa mielessä, oikeutta erota 
sortavasta kansakunnasta valtiollisesti. Konkreettisesti tämän 
valtiollisen demokratian vaatimisen tarkoituksena on 
täydellinen vapaus harjoittaa agitaatiota eroamisen puolesta 
ja eroamiskysymyksen ratkaiseminen eroavan kansakunnan 
keskuudessa suoritettavalla kansanäänestyksellä. Tämä 
vaatimus ei ole siis lainkaan sama kuin vaatia eroamista, 
pirstomista, pikkuvaltioiden muodostamista. Se on vain 
kaikkea kansallisuussortoa vastaan suuntautuvan taistelun 
johdonmukainen ilmaus. — — Sosialismin päämääränä ei ole 
ainoastaan tehdä loppua ihmiskunnan pirstoutuneesta pieniksi 
valtioiksi ja kaikenlaisesta kansakuntien eristyneisyydestä eikä 
ainoastaan lähentää kansakuntia, vaan myös yhdistää ne.” * 


Alistetuissa maissa on kannatettava itsemääräämisoikeutta. Alistettujen 
kansojen vapaustaistelu hajoittaa imperialismia. 

Kaikkien kansakuntien proletaarien yhteenliittyminen saattaa 

joissain tapauksissa myös merkitä kansakuntien irrottautumista 
toisistaan. Klassinen esimerkki asiasta on Marxin esittämä 
*Englannin työväenluokan vapautuksen ennakkoehtona on 
olemassa olevan pakkounionin — toisin sanoen Irlannin 
orjuutuksen — muuttaminen tasa-arvoiseksi ja vapaaksi liitoksi, 
mikäli se on mahdollista, tai Irlannin ja Englannin täydellinen 
eroaminen, jos se on välttämätöntä.” ! 

Kansallisen itsemääräämisen vaatiminen suuntautuu 
kansallisuussortoa vastaan. Leninin mukaan proletariaatin 
kansainvälisen luokkataistelun kannalta ydinkysymys on sortavien 
kansakuntien suhtautuminen sorrettuihin. 


*Eri kansakuntien työläisten luokkasolidaarisuus on 
mahdotonta, ellei tunnusteta eroamisoikeutta.” ? 


Kansallisen itsemääräämisoikeuden vaatimus on 
johdonmukainen demokraattinen periaate. Voittaneen sosialismin 
kansoille.? Väestön sympatiat on ehdottomasti otettava huomioon. 
Tämä on tärkeää jo taktisista syistä. Jos enemmistö jollakin alueella 
asuvista ihmisistä haluaa asuinseutunsa eroavan jostain suuremmasta 
kokonaisuudesta, on järkevää ottaa nämä väestön mielipiteet 
huomioon. Tämä pätee erityisesti sorrettuihin kansakuntiin, kuten 
vaikkapa kurdeihin tai palestiinalaisiin, mutta myös Suomeen sen 
suhteessa Euroopan Unioniin. 

Suomen ja EU:n tapauksessa ei kuitenkaan ole kyse sortavan 
ja sorretun kansakunnan suhteesta. Suomea eivät sorra esimerkiksi 
belgialaiset tai ranskalaiset kapitalistit, vaan suomalaiset kapitalistit 
sortavat suomalaisia työläisiä siinä missä mitä tahansa muita 
kansallisuuksia edustavia työläisiä. Suomi on yksi imperialistisista 
maista. Suomalaiset porvarit sortavat yhdessä muun EU:n porvarien 
kanssa kaikkia maailman köyhien maiden alistettuja kansakuntia. 

Imperialismin keskusalueiden ja periferian 
proletaarien asema kansallisuuskysymyksessä 


Eräs keskeisimmistä asioista kansallisuuskysymystä 
tarkasteltaessa on sortavien ja sorrettujen eli nykyisen 
imperialismin keskusalueiden ja periferian työläisten asema. 


ero. Lenin kirjoittaa seuraavasti elokuussa 1916: 


*(1) Taloudellisessa suhteessa ero on siinä, että osa 
sortavien maiden työväenluokasta nauttii muruja siitä 
ylimääräisestä voitosta, jota sortavien kansakuntien porvarit 
saavat nylkemällä kaksi nahkaa sorrettujen kansakuntien 
työläisistä. Taloutta koskevat tiedot osoittavat lisäksi, että 
sortavien kansakuntien työläisistä tulee prosentuaalisesti 
enemmän mestareita" kuin sorrettujen kansakuntien 
työläisistä, että heistä kapuaa prosentuaalisesti enemmän 
työväenluokan ylimystöön. Tämä on tosiasia. Sortavan 
kansakunnan työläiset ovat tietyssä mielessä oman 


Imperialistisen maan nationalismi tukee imperialismia. Syyskuun 11. 2001 
tapahtumia käytetään Yhdysvalloissa tukemaan poliittista taantumusta ja 
valloitussotia. 

porvaristonsa osakumppaneita sen ryövätessä sorretun 
kansakunnan työläisiä (ja väestöjoukkoja). 

(2) Poliittisessa suhteessa ero on siinä, että sorrettujen 
kansakuntien työläisiin verraten sortavien kansakuntien työläiset 
ovat useilla poliittisen elämän aloilla etuoikeutetussa asemassa. 

(3) Aatteellisessa eli henkisessä suhteessa ero on siinä, että 
niin koulu kuin elämäkin kasvattavat sortavien kansakuntien 
työläisiä sorrettujen kansakuntien työläisiin kohdistuvan 
halveksimisen ja yliolkaisen suhtautumisen hengessä.” ' 


Leninin mukaan imperialististen kansakuntien kommunistien tulee 
vaatia itsemääräämisoikeutta sorretuille kansakunnille. Hänen 
mukaansa itsemääräämisoikeutta sorretuille tulee puolustaa paitsi 
*'normaaleina” aikoina legaalisessa, myös erityisesti sota-aikana ja 
illegaalisessa lehdistössä. Sorrettujen kansakuntien kommunistien 
tulee puolestaan vaatia sorretun ja sortavan kansakunnan työläisten 
mitä täydellisintä, mm. organisatorista yhteensulautumista. '' 


*Työläisellä ei ole isänmaata” 


**Työläisellä ei ole isänmaata? se merkitsee, että (4) hänen 
taloudellinen asemansa (le salariat) ei ole kansallinen, vaan 
kansainvälinen; (ä) hänen luokkavihollisensa on 
kansainvälinen; (ä) hänen vapautumisehtonsa samoin; (ä) 
työläisten kansainvälinen yhtenäisyys on tärkeämpi kuin 
kansallinen. ” '? 


Kaikkien ns. kehittyneiden kapitalististen maiden ja varsinkin 
suurvaltojen kommunistien tulee noudattaa myös periaatetta 
"työläisillä ei ole isänmaata” kuitenkaan kieltämättä sorrettujen 
kansakuntien kansallisen vapaustaistelun merkitystä. Leninin 
mukaan minkään maan kommunistien ei tule kannattaa minään 
ihanteena federaatioperiaatetta tai pikkuvaltioiden muodostamista, 

vaan kansakuntien kaikinpuolista lähentymistä. Kommunistit eivät 
pidä kansakuntiin kohdistuvaa väkivaltaa oikeutettuna, vaan 
kannattavat aina eri kansakuntien työläisten yhdistämistä. Me 
olemme imperialismin väkivaltaa vastaan, kansakuntien 
rauhanomaisen yhteenliittymisen puolesta.' 


*Kysymys ei ole kansakuntien intresseistä, vaan eri 
kansakuntien t yöläiste n veljeyden, solidaarisuuden 
intresseistä. Emme pidä kiinni olemassa olevista valtioiden 
rajoista. Me emme vaadi joka suhteessa ja aina 
*kansallisvaltioiden itsenäisyyttä? — — Me asetamme etualalle 
työläisten luokkataistelun intressit valtioiden rajojen kaikissa 
mahdollisissamuutoksissa. ”'"' 


Kommunistien suhtautuminen sotiin riippuu siitä, mitä on parasta 
yhteiskunnalliselle edistykselle. Sodat loppuvat vasta kun 
työväenluokka on ottanut vallan. Muuten ei sodista päästä eroon. 
Meidän on päästävä eroon myös kapitalistiluokkaa hyödyttävästä 
*Tauhasta”, jonka aikana erityisesti alikehittyneiden maiden kansoja 
ja luontoa hyväksikäytetään rajusti.'* Tämä ns. rauha tappaa 
enemmän tai vähemmän hitaasti kaiken elämän maapallolta. 


Kansallisuuskysymys ja proletariaatin edut 


Vuonna 1864 Kansainvälisen työväenliiton 
perustamismanifestissa kirjoitettiin, että "kokemus on osoittanut, 
että rangaistuksena yliolkaisesta suhtautumisesta siihen 
veljelliseen liittoon, joka pitää olla eri maiden työläisten välillä 
ja jonka pitää innostaa työläisiä vapaustaistelussa pitämään 
lujasti toistensa puolta, on oleva heidän hajanaisten 
ponnistusten yleinen raukeaminen.” '* 

Kommunistit erotukseksi muista työväenpuolueista korostavat 
ja pitävät esillä kansallisissa kamppailuissa koko proletariaatin 

yhteisiä etuja." Nationalismi on aina joko porvarillista tai 
olemassa. 

Kansallinen rajoittuneisuus eristää työväen taistelut toisistaan. 
liittoutumista. Tämä jarruttaa työläisten yhteistä vapautumista. 
Työläisten poliittinen valta on laajassa mitassa mahdotonta ilman 
kansainvälistä yhteistoimintaa. Imperialismin keskusalueiden ja 


saavuttamiseksi. 


Kansallisuuskysymys ja proletariaatin diktatuuri 


Nykyinen imperialismi on kehittynyt siten, että ratkaiseva isku 
sille voidaan suorittaa alkaen sen periferiasta. Imperialististen maiden 
materiaaliset olosuhteet ja massiivinen ideologinen sekä sotilaallinen 
valtakoneisto pitävät työläiset täällä sen verran passiivisina, että 
ilman suurta kriisitilannetta on vaikeaa kuvitella laajamittaista 
vallankumouksellista liikettä. 

Jo Marx kirjoitti aikoinaan päätyneensä "siihen tulokseen, että 
ratkaisevaa iskua Englannin valtaapitäviä luokkia vastaan 
(ja se on ratkaiseva koko maailman kannalta) ei voida 
suorittaa Englannissa, vaan ainoastaan Irlannissa”. '* Irlanti 
oli tuolloin vielä kokonaisuudessaan siirtomaasuhteessa Englantiin. 

Ratkaiseva isku imperialismille voidaan suorittaa siis alkaen 
alikehittyneistä maista. Nyt nepalilaisten tovereiden suunnitelmat 
Nepalin vallankumouksen kautta tukialueen muodostamisesta Etelä- 
Aasian vallankumoukselle, josta vuorostaan muodostuisi tukialue 
maailmanvallankumoukselle, tuntuvat perustelluilta. Tämän artikkelin 
kirjoitushetkellä, huhtikuussa 2006, Nepalissa eletään jännittäviä 
ja kireitä aikoja. Näyttää siltä, että feodaalisen monarkian aika on 
vihdoin ohi, ja uusi kansan demokratia on nousussa. 

Me imperialististen maiden kommunistit emme voi 

toiminnassamme rajoittua vain antamaan tukeamme alikehittyneiden 
maiden kuten Nepalin vapaustaisteluille ja vallankumouksille. Emme 
voityytyä odottamaan imperialismin seuraavaa suurta kriisiä vain siihen 
varustautuen. Meidän on myös itse aktiivisesti toimittava 
imperialismin hävittämiseksi ja proletariaatin diktatuurin 
pystyttämiseksi. Tähän tehtävään ei ole vielä olemassa 
kommunistisessa liikkeessä yhteisesti hyväksyttyä, yksiselitteistä ja 
selkeää strategista ja taktista linjaa. Keskustelua kuitenkin onneksi 
jo käydään. 


Belgian työväenpuolue ja Euroopan Unionin 
murskaaminen 


Fräs puheenvuoro Euroopan kommunistisen liikkeen tehtävistä 
on Belgian työväenpuolueen seitsemännessä edustajakokouksessaan 
neljä vuotta sitten hyväksymä asiakirja "For a Socialist Europe in 
a World Liberated from Imperialism — Theses on Europe” ”. 

Belgialaisten tovereiden mukaan kamppailun sosialismin hyväksi 
tulee olla Euroopan mantereen laajuista. Euroopan kapitalistiluokka 
on jo yhtynyt, myös vallankumouksellisen työväenluokan tulee 
yhdistyä Euroopan tasolla. B TP:n edustajakokouksen mukaan vain 
työläisten käsissä olevalla Euroopan valtiokoneistolla voidaan 
murskata eurooppalaisten imperialististen monopolien valta ja 
puolustaa työläisten ja maailman kansojen etuja. 

Euroopan työväenluokan on pakkoluovutettava monopolit ilman 
kapitalisteille annettavaa korvausta. Rikkaudet on palautettava 
työläisille ja sosialistinen tuotanto on järjestettävä. Työväenluokan 
tulee itsenäisesti määrittää oma strategiansa ja politiikkansa. EU:n 
vastustaminen on ohjattava kaikkien EU:n instituutioiden tuhoamiseen 
ja niiden korvaamiseen työläisille sopivilla, työläisten omilla 
hallintoelimillä. EU:lle ei pidä antaa minkäänlaista tukea sillä 
verukkeella, että se toimisi muka vastavoimana Yhdysvalloille. 
Kommu-nistien ei myöskään pidä harhautua kuvittelemaan, että 

EU:ta voitaisiin vähittäisillä 
muutoksilla muuttaa 
*sosiaaliseksi” Euroopaksi. 
Reformismi on kerta 
kaikkiaan = hylättävä 
vanhentuneena ja 
toimimattomana. 

Belgian työväenpuolue 
jatkaa asiakirjassaan, että 
strategia palaamisesta 
takaisin kansallisvaltion 
puitteisiin : jotta Raha ei tunne kansallisia rajoja. 
"ikenen EU: on | K nan 
myös hylättävä. Kansojen 
taistelu rakenteilla olevaa imperialistista liittovaltiota vastaan on 
oikeutettua. Kuitenkin työväenluokan etujen mukaista olisi tähdätä 
Euroopan ylärakenteen kumoamiseen, eikä rajoittua kamppailemaan 
vain kansallisten rajojen puitteissa. On kehitettävä ja syvennettävä 
EU:n sisäisiäristiriitoja tähtäimenä Euroopan laajuinen vallankumous. 

Leninin sanoin "tehtävä on valmistella maailman 
proletaarista vallankumousta, koskavain se on pelastuksena 
yleismaailmallisen teurastuksen kauhuilta. Minun ei ole 
ajateltava asiaa "oman” maani kannalta (sillä siten ajattelee 
kurja, tylsäpäinen nationalistinen pikkuporvari, joka ei ymmärrä 
olevansa imperialistisen porvariston leikkikalu), vaan siltä 
kannalta, miten minä osallistun maailman proletaarisen 
vallankumouksen valmisteluun, propagointiin, jouduttamiseen. 

Juuri sitä on internationalismi, sellainen on internationalistin, 
vallankumouksellisen, todellisen sosialistin tehtävä.” » 


Miika Salo 

Marxismin akateeminen nousu ja 
proletaarinen vallankumous 


Vuonna 2001 ilmestyneessä kirjassa Marxismi ja 2000 
-luku (TA-Tieto Oy) oli kymmenen muun artikkelin 
joukossa Timo Kallisen kirjoitus "Onko harmaata 
kaikki teoria?”. Artikkelin ensisijainen tarkastelun 
kohde oli marxilaisuuden aseman kehitys 
akateemisessa maailmassa Neuvostoliiton 
kaatumisen jälkeen. Sen lisäksi siinä esitettiin 
kirjoittajan henkilökohtaisia näkemyksiä marxismin 
nimeen vannovan liikkeen yleisemmistä strategisista 
kysymyksistä ja näköaloista. Artikkelin pääsanomana 
on se, että 1990-luvun akateemisen pimeyden on 
2000 -luvulle tultaessa pikkuhiljaa voittamassa 
jonkinlainen uusi marxilaisuuden renessanssi. 
Kallinen kirjoittaa: 


"Kymmenen vuotta sitten, 1990-luvun alussa, näyttivät 
maailman sosialismin näköalat todella synkiltä. Neuvostoliitto, 
maailman johtava sosialistinen maa oli hajonnut ja sen 
yhteiskuntajärjestelmä romahtanut. Tapahtuman myötä 
mureni koko itäblokki, joka oli uhmakkaaana seissyt lähes 
puoli vuosisataa kapitalistisen lännen haastajana, samoin 
Varsovan liitto, Naton vastavoima. Tuolloin tuskin 
Suomestakaan löytyi kovin suurta joukkoa ihmisiä, jotka 
olisivat jaksaneet uskoa sosialismin mahdollisuuksiin edes 
kaukaisessa tulevaisuudessa. Tämä koski etenkin niitä, jotka 
samaistivat niin sanotun reaalisosialismin ja marxismin.” (1) 

On totta, että Neuvostoliiton ja sen liittolaismaiden poliittinen 
romahdus oli suuri moraalinen isku maailman kommunististen puo- 
lueiden enemmistölle, proletariaatille ja kansoille, sekä varsin 
konkreettinen katastrofi kyseisten maiden työläisille. Mutta 
Neuvostoliitto ja itäblokki eivät romahtamistaan edeltäneessä 
vaiheessaan enää olleet sosialistisia maita. 

Porvarillinen vastavallankumous, joka siis on "sosialismin 
rakentamisen” vastakohta, oli käynnistynyt Neuvostoliitossa ja 
useimmissa kansandemokratioissa jo 1950-luvulla. Jugoslaviassa tämä 
oli alkanut jo aikaisemmin. Porvarilliset luokkavoimat muodostuivat 
pääasiassa kotikutoisesti ja yhteiskunnan perusta oli valmis siirtymään 
tavanomaiseen kapitalismiin. Tarvittiin enää vain tuotantovoimien ja 
tuotantotavan kehityksestä” jälkeen jääneen poliittisen 
päällysrakennelman romahduttaminen. Muissa revisionistisissa maissa, 
kuten Kiinassa, on onnistuttu lähestymään tavanomaisen kapitalismin 
tilaa aiheuttamatta yhtä laajaa poliittista kriisiä. 

Vaikkei Kallinen kaatuneen Neuvostoliiton sosialistisuutta kiistäkään, 
eihän sitä varsinaisesti puolustelekaan. Tässä suhteessa brezhneviläiset 
ja ortodoksitrotskilaiset ovat johdonmukaisempia; jos jokin maa on 
sosialistinen, olkoonkin vaikka * vääristynyt työväenvaltio”, sitä on 
puolustettava viimeiseen saakka. Marxilais-leniniläinen, anti- 
revisionistinen kommunisti taas näkee kaatuneessa Neuvostoliitossa 
tiettyjä puolustettavia puolia, vaikkei yhteiskuntajärjestelmää 
sosialistisena pitäisikään. Tällaista asennetta voisi verrata asennoitumista 
*hyvinvointivaltioon”. 

Kallisen edustama asenne on häilyvämpi. Mielestäni tämän taustalla 
on pohjimmiltaan idealistinen ja subjektivistinen asennoituminen 
sosialismiin. Tällöin ajatellaan, että olisi joitakin enemmän tai vähemmän 


valita taisteluasemansa kapitalismin ja sosialismin välisellä rintamalinjalla. 
Voidaan valita vaikkapa sellainen taso, josta katsottuna nähdään 
kokonaisen sosialistiseksi tunnustetun leirin romahtamisessa jopa 
myönteisiä seurauksia. Tästä lisää myöhemmin. 


24 — JÄÄNMURTAJA 


Reaalisosialismin ja marxismin rinnastamisesta 


Edellä lainatun kohdan lopussa Kallinen epäilemättä viittaa 
brezhneviläisiin (jotka samaistivat niin sanotun 
reaalisosialismin ja marxismin”). Hän tekee sen tavalla, joka 
todellisuudessa kertoo vähemmän viittauksen kohteista kuin 
viittauksen itsensä sisältämästä marxismin korvaamisesta 
utopismilla. 

Reaalisosialismi on käsite, joka tarkoittaa olemassa olevaa 
sosialistista yhteiskuntaa, erotuksena sosialismista aatteena. Sitä 
käytettiin poliittisista ja ideologisista tarkoitusperistä käsin, lähinnä 
Neuvostoliittoon ja revisionistijohtoisiin Itä-Euroopan maihin 
liimattuna laatuleimana. Marxismi taas on dialektis-materialistiseen 
filosofiaan pohjaava teoreettinen suuntaus, tieteellisenä 
sosialisminakin tunnettu työväenluokan maailmankatsomus. 

Kyseessä ovat siis täysin eri kategorian käsitteet: 
yhteiskuntajärjestelmä ja aate. Miten ne siis voisi samaistaa? Itse 
asiassa brezhneviläiset eivät samaista niitä. Sen sijaan lukuisat 
akateemiset marxilaiset samaistavat marxismin ja sen mitä sitten 
sattuvatkin pitämään ihanneyhteiskuntanaan. Marxismi on tiedettä, 
ei ihanneyhteiskunnan kaava, eikä savuverho henkilökohtaisille 
mieltymyksille. Vaikka onkin lukuisia huomion ansaitsevia 
reaalisosialismin kaatumiseen johtaneita syitä, ei todellisuuden ja 
utopian vastaamattomuus (eli tässä reaalisosialismin ja marxismin 
samaistaminen) kuulu niihin. 


Geopolitiikkaa luokkakannan tilalle 


Nykyään varsin yleiseksi virheeksi marxismin ja kommunismin 
eri suuntauksiin lukeutuvien keskuudessa on noussut eräänlaisen 
geopolitiikan korottaminen luokkataistelun edelle. Myös Kallisen 
Neuvostoliitolle antama tunnustus (*kapitalistisen lännen 
haastaja”, "Naton vastavoima” jne.) lähtee geopolitiikan 

kaltaisista lähtökohdista. Geopolitiikalla tarkoitan tässä yhteydessä 
sellaista ajattelua, jossa karttapallo pyörii luokkataistelun käsitteitä 
vinhemmin. Kun reaalisosialismi ei vastaa ihannetta, mutta 
Neuvostoliiton leirin sosialistisuutta ei myöskään kiistetä, ainoaksi 
vaihtoehdoksi jää tällainen geopolitiikka. 

Kallisen artikkeli, vaikka ei olekaan mitenkään erityisesti 
geopolitiikan riivaama, antaa silti aiheen ja tilaisuuden muutaman 
huomion tekemiseen. Geopolitiikan asettaminen luokkataistelun 
suuntaan poikkeaminen johtaa hyvinkin erityyppisiin opportunismin 
lajeihin. Toisaalta voidaan päätyä *vasemmalle”, eli tukea 
kritiikittömästi mitä tahansa imperialismin kanssa väliaikaisesti 
konfliktiin ajautunutta valtaapitävää klikkiä (esim. Iranin islamistinen 
hallitus), tai jopa tukemaan heikompaa taantumuksellista valtiota 
voimakkaampia vastaan (esim. Venäjä vs. NATO). 

Toisaalta voidaan yhtä hyvin päätyä *oikealle”, jos ei nyt 
avoimesti tukemaan imperialismia, ainakin sovittelevalle kannalle 
suhteessa siihen. Kultturelli vasemmistoliberaali, joka nykyään tapaa 
kutsua itseään myös marxilaiseksi, voi ainakin häveliäästi asettaa 
toiveita "Euroopan yhdentymiselle”. Siis länsieurooppalaisen 
imperialismin voimistumiselle, vastavoimana yhdysvaltalaiselle 
imperialismille ja sen edustamalle pappispimitykselle. 


Akateemista marxilaisuutta vai marxologiaa? 


Kallinen kuvaa marxilaisuuden uutta akateemista nousua 
seuraavin sanoin: 


*Jos 1990-luvun alun Suomessa koettivat kiinnostusta 
marxilaisuuteen pitää yllä lähinnä vain kommunistit, niin 
vuosikymmenen lopulla ja 2000-luvun alussa on tilanne jo 
hyvin erilainen.” 

Kallinen mainitsee Suomen Karl Marx -seuran ja sen epäpoliittisen 
luonteen, mihin tiivistyy tämän hyvin alkaneen renessanssin olemus. 


2006 jälkiviisaudella, vaan Kallisen kuvaaman ajanjakson 
todellisuuden perusteella. Tilanne on vieläkin pitkälti sama kuin viisi 
vuotta sitten. 

1990-luku oli Suomessa ja muissa ns. länsimaissa mitä synkimmän 
anti-kommunistisen hyökkäyksen aikaa. Hyökkäys ei ole heikentynyt, 
vaan ainoastaan vakiintunut osaksi arkea. Anti-kommunismin 
kauhukirjallisuudesta on tullut osa porvarillista kansantarustoa, jonka 
syytelistan tai ainakin sen hengen oletetaan kaikkien asiaan 
paneutumattomienkin omaksuneen. Vähän väliä alkaa EU:ssakin jo 
esiintyä pyrkimyksiä anti-kommunismin hakkaamisesta lain kiveen. 
Miten kaikki tämä sopii "marxilaisuuden nousuun” porvarillisen 
ideologian läpitunkemassa akateemisessa maailmassa? 

Vastaus voi yllättää — antikommunismin ja marxilaisuuden 
akateeminen nousu eivät ole kaksi perinpohjaisesti vastakkaista 
ilmiötä. Niissä eivät ollennoidu kahden luokan tai niiden intressien 
yhteentörmäys ideologisella tasolla. Marxilaisuuden akateeminen 
nousu on tietysti kaiken kaikkiaan positiivinen ilmiö, siis tilaisuus johon 
tulee tarttua. Mutta tämä nousu ei sittenkään ole niinkään 
marxilaisuuden nousua tutkimuksen suuntauksena, vaan enemmän 
sen nousua tutkimuksen kohteena. 

Rehellisyyden nimessä on tunnustettava, että nousu on 
voittopuolisesti marxologian eikä taistelevan marxismin nousua. 
Samalla kun tunnustetaan kehityksen tuomat mahdollisuudet, on 
tehtävä ero marxologian ja marxismin välillä. Jokainen marxilaisuutta 
vakavasti ja vilpittömästi tutkiva, edes siihen myönteisesti suhtautuva, 
ei ole välttämättä marxilainen. Marxilaisuus on epäilemättä kiinnostava 
tutkimuksen kohde, jonka tutkiminen on länsimaissa vapautunut. 
Suuresti siitä johtuen, ettei marxilaisuus täällä näyttäydy 
proletariaatissa ruumiillistuneena uhkana. 

*Marxilaisuuden renessanssi” 


Objektiivisesti katsoen antikommunismi ja marxologia ovat 
sopusoinnussa, varsinkin Yhdysvaltain johtaman imperialismin 
voitettua kylmän sotansa. Samalla kun antikommunismi julistaa 
marxilaisuuden käytäntöön soveltamisen rikolliseksi, liberaalit 
akateemikot latistavat sen tutkimuskohteeksi tai vähintään rajaavat 
sen soveltamista luokkataistelun kannalta toissijaisiin kohteisiin. Tästä 
Kallinen kirjoittaa: 


*Tämä (huippusijoittajien julkituotu perehtyminen Marxiin) 
viittaa erääseen neuvostososialismin jälkeiseen piirteeseen, 
jota on pidettävä hyvin myönteisenä. Itäblokin romahtaminen 
tavallaan vapautti marxismin ylimääräisistä poliittisista 
paineista. Kun kylmän sodan tulehtunut tilanne ei ole enää 
ollut painostamassa marxilaisuuden kannattajia ja vastustajia 
dogmaattisiin, päivän politiikan sanelemiin asenteisiin, on 
marxismin moninaiselle kehitykselle avautunut uuden 
renessanssin näköalat.” 


Tämä ei ole marxilaisuuden etenemistä, sillä marxilaisuus ei voi 
edetä minkään poliittisen lientymisen kautta eikä ainakaan 
työväenliikkeen perääntyessä. Kuten Kallinen itse sanoo, 
reaalisosialismin romahtaminen vapautti marxismin poliittisista 
paineista. Juuri niin. Marxismi vääristelmineen on Suomen ja 
useimpien imperialismin keskusmaiden työväenliikkeessä ajettu 
marginaaliin. Kun se ei pane liikkeelle ja ohjaa työväenluokkaa, se 
on vapautunut” osaksi länsimaisen sivilisaation yhteistä aarreaittaa. 

Samalla tavalla kuin marxilaiset voivat käyttää hyväkseen 
porvarillisten tiedemiesten tutkimuksia, voivat kapitalistit 
palvelusväkineen käyttää marxilaisuutta hyväkseen — kunhan se on 
ensin siistitty *ylimääräisistä poliittisista paineista”. Tämä ei ole 
mahdollista missään, missä marxilaisuus proletaarisen 

maailmankatsomuksen johdonmukaisimpana muotona elää 
voimakkaana työväenluokan keskuudessa. 

Marxilaisuuden tilaa voitaisiin tarkastella edes sen verran 
poliittisin kriteerein, että marxilaisuuden asemaa arvioidaan 
lähtökohtaisesti luokkataistelun näkökulmasta. Tarkastelemalla 
marxilaisuuden vaikutusta proletariaatin keskuudessa, ei ainakaan 
imperialismin keskusalueilla voida vakavasti puhua mistään 
renessanssista. 


Revisionismin vastainen taistelu *unohtui” 


Tämä akateeminen nousu voi optimistisimminkin silmin olla 
korkeintaan ristiriitainen ilmiö. Jos vähätellään marxilaisuuden 
yleisellä maaperällä operoivaa porvarillista ideologiaa, siis 
revisionismia, on taistelu hävitty jo ennen sen alkamista. Marxin ja 
Engelsin alkuunpanema ja pitkälle kehittämä tieteellisen sosialismin 
teoria, vallankumouksellisen työväenluokan tieteellinen 
maailmankatsomus ei syntynyt sattumalta tai historian oikusta. 
Historian oikkua on korkeintaan se, että kahdella ihmisellä, Marxilla 
ja Engelsillä, oli niin suuri panos perustavanlaatuisessa teoreettisessa 
työssä ja että siihen pohjaavaa suuntausta näin ollen nimitetään 
marxismiksi. 

Aivan samoin myös leninismissä, tieteellisen sosialismin 
imperialismin ja proletaarisen vallankumouksen kauden vaiheessa, 
on kyse- ei Leninin - vaan imperialismin erityispiirteistä. Hyvä näin. 
tai psykologisilla operaatioilla hävittää. Tämän voi ainakin 
vastavallankumouksen parhaimpien voimien olettaa ymmärtävän. 

Aineellisen asemansa vuoksi potentiaalisesti 
vallankumouksellinen työväenluokka, proletariaatti, on maailman 
nopeimmin kasvava luokka, vaikka sen joukkomassa ei 
suhteellisesti ottaen keskitykään imperialismin muurien sisäpuolelle. 
Proletaarinen maailmankatsomus vetää proletariaattia puoleensa, eikä 

niiden kohtaamista voida otollisimmissakaan oloissa täydellisesti estää. 
Sen sijaan porvariston pelastusarmeija revisionisteineen ja 
vasemmistoliberaaleineen voitarjoilla nälkäisille ideologista hernekeittoa. 
Lenin kirjoitti teoksessaan Valtio ja vallankumous: 


*Marxin opille tapahtuu nykyään samaa mitä historiassa on 
monta kertaa tapahtunut vallankumouksellisten ajattelijain ja 
sorrettujen luokkien vapaustaistelun johtajain opeille. Suurten 
vallankumousmiesten eläessä sortajaluokat ovat maksaneet heille 
alituisella vainoamisella, ovat ottaneet heidän oppinsa vastaan 
raivokkaalla kiukulla, hurjalla vihalla, hillittömällä valheen ja 
parjauksen ryöpyllä. Heidän kuoltuaan heistä yritetään tehdä 
vaarattomia pyhäinkuvia, yritetään niin sanoaksemme julistaa 
heidät pyhimyksiksi, myöntää heidän nimelleen jonkinlainen 
kunnia sorrettujen luokkien "lohdutukseksi” ja petkuttamiseksi 
ja riistää vallankumoukselliselta opilta sen sisällys, tylsistyttää 
sen vallankumouksellista kärkeä, mataloittaa tätä oppia. 
Tällaisessa marxilaisuuden muokkauksessa? yhtyvät nykyään 
porvaristo ja työväenliikkeessä olevat opportunistit. Opin 
vallankumouksellinen puoli, sen vallankumouksellinen henki 
unohdetaan, työnnetään syrjään ja vääristellään. Etualalle 
vedetään ja ylistetään sellaista, mikä on tai näyttää olevan otollista 
porvaristolle. Kaikki sosialishovinistit ovat nykyään 'marxilaisia”, 
leikki pois!” (3) 


Sosialishovinisteihin viittaaminen tietysti kertoo kirjoituksen taustalla 
myllänneestä imperialistisesta maailmansodasta ja toisen intemationaalin 
vararikosta. Nykyistä menoa seuratessa ei kuitenkaan tarvitse harjoittaa 
ylihistoriallista analogisointia, jotta nämä Leninin sanat alkaisivat kaikua 
alitajunnassa. Se ei marxisti-leninistille ole oire nostalgiasta. Se on terveen 
vaiston varoitus vallankumouksellisia marxilaisia vaanivasta vaarasta, 
joka uhkaa palauttaa heidän ja opportunismin välille yhtenäisyyden 
— aloittaen akateemiselta tasolta. 

Kallisen artikkeli antaa aiheen puuttua erääseen akateemista 
marxilaisuutta rasittavaan piirteeseen, nimittäin tahtoen tai 
tahtomattaan tulee hänkin työntäneeksi ns. antistalinismin 
troijanhevosta: 


Antistalinismin Troijan hevonen 


*Neuvostomarxismi oli lähinnä marxismi-leninismiä, johon 
tärkeiltä osin oli stalinismi jättänyt, myöhemmistä 
irtaantumispyrkimyksistä huolimatta, syvän jäljen. Nyt voidaan 
jo selvästi nähdä, että Neuvostoliiton romahtaminen ei suinkaan 
merkinnyt marxismin romahtamista, vaan vain sen stalinistisen 
mallin hautautumista historiaan.” 


Mitä sitten on tämä paljon puhuttu *stalinismi”? Havainnoista 
päätellen jotakuinkin kaikki Neuvostoliiton kielteiset tai kielteisiksi 
katsotut piirteet, jopa Stalinin kautta seurannut kapitalismin palautta- 
misen kausi, niputtuvat "stalinismi? -nimikkeen alle. Termin kaksi 
toisinaan yhteen kietoutuvaa historiallista juurta ovat trotskilainen ja 
porvarillinen. Tässä tapauksessa '*'myöhemmät irtaantumispyrkimyk- 
set” viittaisi porvarilliseen ja vain stalinistisen mallin historiaan 
hautautuminen” trotskilaiseen. 

Stalinismi -nimitys on kätevä vekotin, jota on kehitystarkoitustaan 
vastaavasti säästämättä käytetty sekä todellisen maailman sosialistisia 
projekteja, että itse marxismi-leninismiä vastaan. Troijan hevosesta se 
käy silloin, kun halutaan vastustaa Leninin tai jo Marxin ja Engelsin 
kannattamia katsomuksia, mutta ei kuitenkaan haluta julkisesti kajota 
näiden auktoriteettiin. Tällaisia vastustuksen kohteita voivat olla esim. 
proletariaatin diktatuurin periaate, valtionomistus sosialismin perustana, 
sosialismin rakentaminen yhdessä tai muutamassa maassa jne. 
Voidaan hyökätä marxismi-leninismiä vastaan arvostelematta itse teoriaa, 
olisihan sellaisen arvostelun vaatiminen perin ahdasmielistä, sanalla 
sanoen *'stalinismia”! 

Tätä esimerkkiä "antistalinismin” ilmiöstä ja porvariston ja 
opportunismin muutoinkin sattuvaa yhteen käymistä sopii pohtia 
ankaramminkin. Yhteen käyminen on sattuvaa tietysti vain 
subjektiiviselta kannalta. Eikä aina siltäkään, sillä sekä porvarillisen 
ideologian että sitä työväenliikkeessä edustavan opportunismin taustalla 
ovat tietyt aineelliset olosuhteet. 

Ympäri käydään, yhteen tullaan. Revisionismin silmästä silmään 
kohtaamista vältellään tutuilla pluralismiperusteilla. Fi haluta sanoa, että 
pelätty ideologian tasolla käytävä revisionismin vastainen luokkataistelu 
voidaan "Marx-renessanssin” yhteydessä väistää vain luovuttamalla 
revisionismille sen marxilaisuuden yleiseltä maaperältä hakema tila: 
analyyttistä arvoa. Tämänkaltaiset perääntymiset merkitsevät aina 
perääntymistä porvariston edessä, jonkaideologinen agentti revisionismi 
on. 


Globalisaatio ja imperialismi 


Neuvostoliiton traumoista vapaamielisyyden ja moninaisuuden 
hengessä toipuva marxilaisuus on hukassa armollisenkin kritiikin valossa, 
mitä tulee kansainvälisen yhteiskunnallisen tilanteen ja vallankumouksen 
strategisten perspektiivien hahmottamiseen. Kommentoinnin välineenä 
käytetty artikkeli ei tässä suhteessa ole muusta virtauksesta erillään 


syntynyt. 


ns. globalisaatiosta ja nyky-imperialismista käynnissä olevan keskustelun 
perusteella ei siltä taida kukaan olla turvassa. Vaikeudeksi on 
osoittautunut erottaa kapitalismin peruspiirteet, yhteiskunnan 
kapitalistisen kehitysvaiheen alusta loppuun käsittävät kehitystendenssit 
ja toisaalta konkreettis-historialliset erityispiirteet ja väliaikaisemmat 
tendenssit. Kallinen lopettaa artikkelinsa neljännen kappaleen näin: 


*Lenin määritteli Imperialismin kapitalismin korkeimmaksi 

vaiheeksi, portiksi sosialismiin. Näinhän ei vielä 1900-luvun 
kuluessa tapahtunut Neuvostoliiton, eräiden muiden maiden 
ja kansainvälisen kommunistisen liikkeen enemmän tai 
vähemmän epäonnisista pyrkimyksistä huolimatta. 
Unohtamatta Leninin ajatuksia imperialismista, joita 
väritti vahvasti kehitys, mikä johti ensimmäiseen 
maailmansotaan, jonka aikana hän teoksensa kirjoitti, olisi 
ehkä jo aika laati 2000-luvun alkua talouden ja politiikan 
kannalta analysoiva, vastaava teos. Sen työnimenä voisi olla 
vaikka Globalisaatio kapitalismin toistaiseksi korkeimpana 
kehitysvaiheena, mahdollisena porttina sosialismiin. ” 


Tästä ei vielä pysty hahmottamaan, miten ymmärretään 
imperialismin ja globalisaation keskinäinen suhde. Mutta niiden 
hukata jotain olennaista sekä Leninin imperialismianalyysistä että 
nykyisen globalisaation sisällöstä. Epäilykselle saadaan myöhemmin 
vahvistusta. Kallinen jatkaa: 


*Tämä kehitys (Marxin uusi tuleminen -JT:n huom.) ei 
koske vain Eurooppaa, vaan myös niin sanotussa kolmannessa 
maailmassa on paljon teoreetikkoja ja käytännön ihmisiä, 
jotka ovat vieneet eteenpäin kapitalismin kansainvälisen 
kehityksen marxilaista analyysia. Tietenkin merkittävin 
nykypäivän esimerkki on Kiina ja toinen Kuuba, mutta nyt 
käytän esimerkkinä Japania, vaikka sen yhteiskunta on paljolti 
viime vuosikymmeninä seurannut, tai pyrkinyt jäljittelemään 
kapitalistista länttä.” 


Ensimmäisenä herää kysymys, että mistä lähtien Japani on luettu 
*kolmanteen maailmaan”? Japani ei ole mikään 
viimevuosikymmeninä kapitalistiselle kehitystielle lähtenyt 
puolifeodaalinen maa, vaan Aasian ensimmäisiä teollistuneita maita 

ja yksi imperialismin kolmesta pääkeskuksesta. Huomio kolmannen 
maailman eli alistettujen maiden osuudesta nykypäivän 
marxilaisuudessa on muuten oikea, paitsi että sen merkitys ajaa jo 
Euroopasta ohitse. Tämä selittyy ennen kaikkea elävän 
marxilaisuuden aidosta ja vahvasta yhteydestä näiden maiden 
luokkataisteluun, mikä on heikompaa Länsi-Euroopassa. 
Marxilaisuuden soveltaminen luokkataisteluun taitaa taasen Kiinassa 
voittopuolisesti olla totuttuun nähden käänteinen. 


Imperialismi on taantumuksellisinta kapitalismia 


* Kun kapitalismi kansainvälistyy, sillä on myös sivilisoiva 
vaikutuksensa, mistä jo Marx ja Engels huomauttivat sekä 
Manifestissa että muussa tuotannossaan. Samalla leviää 
*imperialistinen roskakulttuuri? kuten silloin ennen sanottiin, 
ja paikalliset nationalistiset ja rasistiset ilmiöt nostavat 
päätään.” 


Tähän tiivistyy jotain yleensä Marxiin palaajille” ja uusklassisille 
marxilaisille yhteistä epähistoriallisuutta. Marx ja Engels analysoivat 
kansainvälistyvää kapitalismia, kapitalismia, josta oli tulossa 
todellinen maailmanjärjestelmä. Tuolloin kapitalismilla oli ainakin 
rajattu edistyksellinen rooli historiassa. 

Vuosisatojen vaihteessa, ennen ensimmäistä maailmansotaa, 
kapitalismi oli jo levinnyt koko maailmaan teollisen 
vallankumouksen läpikäyneiden maiden ulkopuolelle. Oli alkanut 
imperialismin vaihe, jota Lenin nimitti mm. mätäneväksi kapitalismiksi 
kuvatessaan imperialismia kapitalismin taantumuksellisena kautena. 
Imperialismi on portti sosialismiin nimenomaan siinä mielessä, että 
monopolistisen kapitalismin ja sosialismin välissä ei ole mitään 
erityistä kehitysvaihetta, ainoastaan proletaarinen vallankumous. 
Imperialismi ei siis ole portti siinä mielessä, että sosialismi jotenkin 
kasvaisi sen sisällä tai että imperialismi jotenkin muuten tahtomattaan 


34.  — JÄÄNMURTAJA 


helpottaisi sosialismiin siirtymistä maailmassa muuten kuin 
kurjistamalla ja luomalla vallankumouksellisia kriisejä. 

Globalisaatio ei ole kapitalismin kansainvälistymistä, vaan 
alistettujen, pääasiassa jo kapitalististen, maiden entistä 
täydellisempää alistamista imperialistiselle maailmanjärjestelmälle. 
Siinä eivät yhdisty "kapitalismin sivilisoiva vaikutus” ja 
"imperialistinen roskakulttuur”, sillä kapitalismin sivilisoiva vaikutus 
päättyy imperialismiin. Imperialismi merkitsee kaiken läpitunkevaa 
yleiskulttuurillista taantumusta, missä edelläkävijänä ei suinkaan 
sattumalta ole esiintynyt juuri vahvin imperialistinen suurvalta. 

Kapitalismin luoma sosialismin vaatima tuotantovoimien 
minimitaso on jo olemassa useimmissa maissa ainakin tärkeimmillä 
tuotannonaloilla. Tätä tasoa ei kapitalismi yleisesti ottaen enää 
ainakaan kohota. Globalisaatio on monessa suhteessa teollisen 
vallankumouksen vastakohta. Imperialismin globalisaatio ei edistä 
aitoa teollistumista nk. kehitysmaissa. Globaalisaatio päinvastoin 
sitoo kunkin niistä maailmanlaajuiseen uuskolonialistiseen 
työnjakoon. Olisi siis korkea aika pistää "pääoman sivilisoiva 
vaikutus” historialliseen kontekstiinsa, lopettaa nykykapitalismin 
sivusta ihastelu ja käydä päättävään taisteluun globalisaatiota 
vastaan sosialismin puolesta. 


Pasifismi merkitsee vallankumouksen itsemurhaa 


Artikkelinsa lopussa Kallinen esittää neljän kohdan 
tärkeysjärjestyksen toiminnan kohteille. Mitä toimintaa? Kenen 
toimintaa? Toimintaa ei määritellä kansalaisaktiivisuutta 
kummemmin, mistään luokkaperspektiivistä nyt puhumattakaan. 
Tärkeysjärjestystä kuitenkin esitetään SKP:n Marxismi ja 2000- 
luku seminaarien sarjan pohjalta julkaisemassa kirjassa, ja se 
voidaan tulkita ennen kaikkea kommunistiselle liikkeelle 
suunnatuksi. Tärkeysjärjestys kuuluu: 

1) toiminta rauhan puolesta 2) toiminta köyhien puolesta 
3) toiminta ympäristön puolesta ja 4) toiminta naisten puolesta 


Toiminta rauhan puolesta saa varsin pasifistisen sisällön: 


*Rauhan säilyminen on kaiken inhimillisen toiminnan ehto. 
Jos se menetetään mikään muukaan arvo ei ole säilytettävissä. 
Sen olemme vielä niin sanotun reaalisosialismin romahtamisen 
jälkeenkin niin moneen kertaan saaneet todeta. Siksi 
suhtaudun kaikkeen väkivaltaan kielteisesti ja näen, että 2000- 
luvun sosialismin ensimmäinen pykälä on pasifismi, mihin 
minua velvoittavat myös sukuni perinteet. Ehdottomana tämä 
pasifismi koskee ainakin kaikkia kehittyneitä länsimaita, 
joiden vallitsevan järjestelmän tueksi tehdyt väkivaltakoneistot 
on rakennettu niin tehokkaiksi, että samoin keinoin niitä 
vastaan asettuminen merkitsee väistämättä itsemurhaa. 
Toivoisin, että myös vähemmän kehittyneiden maiden toverit 


Jos työväenluokka tukeutuisi pasifismiin siinä missä imperialismi 
väkivaltaan, voisi imperialismi päättyä ainoastaan koko maailman tuhoon. 

miettisivät tätä seikkaa, mutta pätevä heitä neuvomaan en 
tietenkään ole.” 


Ensinnäkin, onkorauhan säilyminen kaiken inhimillisen toiminnan 
ehto? Sota on politiikkaa ja politiikka inhimillistä toimintaa. Sota 
on ihimillistä. toimintaa, ei sen 1 ehto eikä päätös. Sotien 
Kestävän rauhan tavoite ei tarkoita kielteistä suhtautumista kaikkeen 
väkivaltaan ja kaikkiin sotiin. On myös edistyksellisiä sotia, kuten 
kansalliset vapautussodat ja vallankumoukselliset kansalaissodat. 

Äärimmäistä subjektivismia on suvun perinteiden velvoitteisiin 
vetoamalla esittää 2000-luvun sosialismin ensimmäiseksi pykäläksi 
pasifismia. Porvariston väkivaltakoneiston ylivertaisuudella uhkailu 
taas on tosiasiallista tappiomielialan lietsomista, sillä kuten hyvin 
tiedetään, päätös väkivallan käytöstä ei koskaan ole ollut ensisijassa 
vallankumouksellisten käsissä. Vallankumouksellinen tilanne ei ole 
yksinään kapinoivien yksilöiden, johtajien tai puolueiden 
synnytettävissä, onhan se lainmukaisen kehityksen ja toisaalta sitä 
viivyttämäänkin pyrkivien voimien aikaansaannosta. 

Pasifismin vastustaminen ei ole militarismia, vaan 
keinovalikoiman säilyttämistä mahdollisimman laajana ja joustavana. 
Pasifismi ei ole militarismia vähemmän vaarallisempaa, vaan rajaa 
liikkumatilaa yhtä paljon. Pasifismi = suojaa 
vastavallankumoukselliselta väkivallalta vain sikäli, kuin se 
vallankumouksellisten itseaseistariisumisena tai jo ennakkoon 
tehtynä aseistakieltäytymisenä poistaa heissä ehkä muuten 
muodostuvan vallankumouksellisen uhan. Sen sij aan jos uhkasta 
päättää, missä ja milloin käyttää väkivaltaa. 

Kummassakin tapauksessa pasifismi merkitsee vallankumouksen 
itsemurhaa. Yleistäen voidaankin sanoa, että sitä rauhanomaisempi 
vallankumous todennäköisesti on, mitä suurempi väkivallan 
potentiaali proletariaatilla on takanaan. Ja tietenkin päinvastoin. 

Tämän potentiaalin kasaamisen eikä edes sen käytön tarvitse merkitä 
porvariston väkivaltakoneistoja vastaan samoin keinoin asettumista. 
Esimerkiksi eihän kommunistien parlamentaarisenkaan toiminnan 
tarvitse olla samanlaista kuin muiden puolueiden parlamentaarinen 
toiminta. 

Aseellisen kapinan tunnustaminen proletaarisen 
vallankumouksen yleisimmäksi ja todennäköisimmäksi muodoksi 
on rauhanomaisen vallankumouksen edellytys. Tämän käsittämiseen 
tarvitaan jonkin verran materialistista ja dialektista ajattelua. 


Jaakko Tervo 
Väli , ip v i: KN O it 

Yli sata vuotta poliittisia murhia, 
sisällissotaa ja kuolemanpartioita 


Kansanvalta, kansanvalta, 

se on kivääri kädessäsi, 

Öisillä poluilla valvovan äidin varjo, 
sisaresi vihreä asetakki. 


Kansanvalta, kansanvalta, 

se on lukemaan oppiva ihminen nuotiolla, 

se on ensimmäinen taistelu ja voitto. 

(Matti Rossin suomennos vietnamilaisen Giang Namin runosta) 


Kolumbia on luonnonvaroiltaan rikas maa. Öljyn pumppaamisen 
ohella sen alueella tuotetaan banaaneja ja kahvia, sekä kaikkien 
tuntemaa kokaiinia. Luonnonvarat eivät ole ainoa tekijä, joka nostaa 
Kolumbian arvoa maailmanmarkkinoilla. Sen maantieteellinen sijainti 
on keskipisteessä Etelä-Amerikan kaupankäynnin ja sotilaallisen 
hallitsemisen kannalta. Kolumbiassa käytävä sota onkeskeinen osa 
koko maanosasta käytävää taistelua imperialismin herruuden ja 
kansojen vapauden välillä. 

Väkivallan kierre alkaa 


Kolumbian nykyistä yhteiskunnallista tilannetta on hyvin vaikeaa 
Maa vapautui Espanjan siirtomaavallasta vuonna 1818, jolloin 
perustettiin Suur-Kolumbian valtio. Suur-Kolumbian perustajista 
tunnetuin on varmastikin Simon Bolivar, joka haaveili jo tuolloin 
Etelä-Amerikan Yhdysvaltojen perustamisesta. Etelä-Amerikan 
yhdistämishankkeet kariutuivat kuitenkin jo viimeistään 1830 Suur- 
Kolumbian hajoamiseen hallitsevan luokan erimielisyyksiin. 

Kolumbia oli varsin epävakaalla pohjalla koko 1800-luvun. 
Maahan syntyi poliittinen kulttuuri, jossa poliittiset murhat ja 
aseelliset yhteenotot olivat arkipäivää. Koko Kolumbian 1800- 
luku oli eliitin eri kerrosten käymää hajanaista taistelua Kolumbian 
maan, luonnonvarojen ja poliittisen vallan jakamisesta. 20. 
vuosisadan vaihteessa kamppailu kärjistyi kahden hallitsevan luokan 
kerroksen välille: Alkoi sota konservatiivien ja liberaalien välillä. 

Konservatiivit olivat pääosin suurmaanomistajia ja perinteistä 
kreolieliittiä, joka puolusti feodaalisia etuoikeuksiaan. Liberaalit 
puolestaan koostuivat porvaristosta, joka haaveili verotuksen ja 
vapaankaupan esteiden poistamisesta. Näiden osapuolten välillä 
verinen valtataistelu jatkui noin 50 vuotta kärjistyen vuosien 1948- 
58 La Violenciaan. Tuolloin liberaalien ja konservatiivien välisessä 
kahnauksessa tapatettiin yli 200 000 kolumbialaista Amerikan 
historian yhdessä verisimmistä sisällissodista. 

La Violencian päättyminen olikin käännekohta Kolumbian 
historiassa. 1959 liberaalit ja konservatiivit muodostivat 
kansallisrintama-järjestelmän, jossa ne vuorottain hallitsivat 
nelivuotiskausittain. Köyhä väestönosa syrjäytettiin jälleen täysin, 
eikä varsinaisia uudistuksia tapahtunut. Kansanjoukot 
radikalisoituivat ja poliittinen eliitti sovelsi tilanteeseen totuttua 
keinoa, väkivaltaa. Tällä kertaa kuitenkin Amerikan Yhdysvaltojen 
opastamana. 

Kolumbia on monella tapaa avainasemassa koko Etelä-Amerikan hallintaa 
koskevassa taistelussa. Vasemmalla olevassa kartassa tummuus tarkoittaa 
FARC-EP:n vaikutusaluetta ja valkoiset pisteet sotilaallisia yhteenottoja. 


Kuolemanpartiot joukkoja vastaan 


Maatyöläisten kapinat puhkesivat heti 1960-luvun alussa 
mellakoiksi asti. Köyhä valtaväestö oli tuohon saakka toiminut 
poliittisen taistelun välikappaleena, eri armeijoiden reservinä ja 
kamppailun aiheena olevana raaka-aineena. Se oli kuitenkin kärsinyt 
kaikkein eniten jatkuvasta levottomuudesta. Kansan enemmistöltä 
puuttui täysin poliittiset oikeudet asemaansa vaikuttamiseksi. 

Hallituksen vastatessa kapinaan armeijalla, väkivaltaan tottuneet 
kansanjoukot reagoivat aseistautumalla. Etelä-Amerikan nykyään 
merkittävin —sissiarmeija, FARC-EP (Kolumbian 
vallankumoukselliset asevoimat — kansanarmeija), sai alkunsa La 
Violencian aikaan liberaalien joukoissa taistelleista köyhistä 
talonpojista. Näistä osa oli jo 1950-luvun sisällissodan aikana 
erkaantunut kommunistisiin itsepuolustusjoukkoihin. 1960-luvun 
mellakoiden myötä huomattavat kansanosat ryhtyivät välittömästi 
tukemaan kommunistien aseellisia joukkoja. 

Yhdysvallat oli kylmän sodan hengessä muotoillut uuden 
sotilasdoktriinin Etelä-Amerikan valtioille. Tämän mukaan Etelä- 
Amerikan armeijoiden perustehtävänä oli toimia sisäisiä 
vallankumouksellisia liikkeitä vastaan, ulkoisten uhkien sijasta. 
Havaitessaan Kolumbiassa orastavan vallankumouksellisen tilanteen 
jenkitriensivätkin välittömästi puolustamaan niin sanottua vapaata 
maailmaansa. 

John F. Kennedy lähetti Kolumbiaan USA:n armeijan mission, 
jota johti erikoisjoukkojen komentaja kenraali William Yarborough. 
Sissejä vastaan aloitettiin järeät tukahduttamistoimet, jotka koskivat 
kaikkia yhteiskunnan sektoreita. 

*Vallankumoukselliset pyrkivät vaikuttamaan 
ammattiyhdistyksiin, yliopistoihin, jne. Jokaista yksilöä, joka 
millään tavoin kannattaa vihollisen tavoitteita, on pidettävä 
maanpetturina ja kohdeltava sen mukaisesti”, armeijan opas 
vuodelta 1963 neuvoi. Kolumbian kansallisrintamasta muodostui 
käytännössä fasistinen hallinto. Hallitus julisti *totaalista sotaa 
politiikassa, taloudessa ja yhteiskunnassa”. Sissejä pidettiin jossain 
määrin toissijaisena uhkana, kun kuolemanpartioilla tuhottiin kaikki 
sissien tavoitteille myötämieliset liikkeet. Myös reformistiset liikkeet 
joutuivat valtion terrorin kohteeksi, joka lisäsi entisestään 
vasemmistosissien kannatusta. 


Jenkki-imperialismi ajaa huumetuotantoon 


Yhdysvaltain sotilaalliseen tukeen liittyi ilman muuta myös 
taloudellinen puolensa. Vielä 1900-luvun puolivälissä Kolumbia oli 
merkittävä vehnäntuottaja. 50-luvulla aloitetun *Food for peace” - 
ohjelman varjolla jenkit alkoivat tukea satelliittivaltioiden 
sotilasmenojen ohella niissä toimivaa USA:n maataloustuotantoa. 
Viimeistään 60-luvulle tultaessa Kolumbian talous oli integroitu 
jenkki-imperialismiin ja maassa viljeltiin pääosin kahvia sekä 
banaaneita viennin tarpeisiin. Jenkkien monopolipääoma oli erityisen 

kiinnostunut myös Kolumbian luonnonvaroista, kuten öljystä ja 
hiilestä. 

Kolumbiassa pitkään vallinnut poliittinen sekasorto oli omiaan 
nousevan huumebisneksen tarpeisiin. Pientalonpojille useimpien 
viljelytuotteiden horjuvat maailmanmarkkinahinnat aiheuttivat 
jatkuvaa puutetta. Huumeiden tuottavuus puolestaan oli nousussa, 
koska kysyntä imperialismin keskuksissa oli taattua. Kolumbian 
pitkittyvän sisällissodan ja korruptoituneen valtaeliitin ansiosta 
maasta kehittyi merkittävä huumeiden jalostaja, jossa 
naapurimaidenkin huumekasvit tuotettiin länsimaihin vietäviksi. 

Kokaiinin tuotannon eduksi tilanne muuttui merkittävästi vasta 
1980-luvulla marihuanan tuotannon jouduttua kriisiin. Suurimmat 
huumeparonit ryhtyivät toimimaan samoilla alueilla kuin sissit, koska 
nämä alueet olivat vapaita hallituksen joukoista. Jenkit saivat 
tekosyyn aloittaa sissejä vastaan "huumeiden vastaisen sodan”. 
Paradoksaalisesti samaan aikaan, kun jenkit aloittivat *huumeiden 
vastaisen sodan” julistamisen, ne purkivat Kolumbiassa 
kansainvälisen kahvisopimuksen, joka laski maan tärkeimmän 
laillisen vientituotteen arvoa 40 prosentilla. 


Kahtiajako syvenee 


1980-luvun kuluessa muodostuivat Kolumbian sisällissodan 
nykyiset osapuolet: Toisella puolella yhdistyneet vasemmistolaiset 
sissiliikkeet ja toisella puolella kansainvälisen suurpääoman ja 
median tukema hallitus, paramilitaarit ja huumekauppiaat. 

Äärioikeistolaiset puolisotilaalliset joukot saivat alkunsa valtion 
"terrorismin vastaisesta lainsäädännöstä” 70-luvun lopussa. Tämä 
oli antanut asevoimille entistä vapaammat kädet rekrytoinnissa ja 
siviilien aseistamisessa. Vuonna 1982 aloitettu rauhanprosessi 
kariutui, kun maan armeija ja suurtilalliset aseistivat sissejä vastaan 
omia puolisotilaallisia suojeluskuntiaan. 

Näiden paramilitaarien johtavaksi järjestöksi muodostui 

Faktaa Kolumbiasta: 


Pääkaupunki: Bogotä 
Pinta-ala: 1138910 km2 


Väestö: n. 45 milj. asukasta, joista yli 
puolet mestitsejä. Väestöstä 
noin 67 % on alle 30-vuotiaita. 
Yli puolen väestöstä katsotaan 


elävän köyhyydessä. 


Talous: Kahvi on päävientituote, jonka 
ohella tuotetaan banaaneja. 30 % 
viennin tuotoista tulee öljystä. Maan 
hiilivarat ovat noin 40 % koko 
maanosan reserveistä. Teollisuus 
tuottaa noin viidenneksen maan 


bruttokansantuotteesta. 


Carlos Castafion johtama AUC (Kolumbian yhdistyneet 
itsepuolustusvoimat). Sissien vastaisen toiminnan ohella AUC 
puhdisti ylä- ja keskiluokan asuinalueita *epäpuhtaista” aineksista, 
kuten narkomaaneista, homoista ja vasemmistolaisista. 

Paramilitaarinen toiminta sopi myös hyvin USA:n Ronald 
Reaganin kaudella kehittämään uuteen strategiaan Etelä- 
Amerikan suhteen. Sen yksi pääkohdista oli Etelä-Amerikan 
virallisten armeijoiden hajottaminen uhkana suurvalloille. 

Myös huumeparonit alkoivat varustaa omia joukkojaan sissejä 
vastaan. Osa näistä narcoiksi kutsutuista joukoista perustettiin 
suoraan sissejä vastaan, osa taas välttelemään sissien keräämiä 
suojelurahoja. Näin sisseillä oli vastassaan kolme keskenään 
ristiriidoissa olevaa osapuolta: Jenkkien tukemat hallituksen joukot 
ja paramilitaarit, sekä yhtä lailla ylikansallisen pääoman varassa 
toimivat narcot. 

Vastavuoroisesti sissit tehostivat toimintaansa 1980-luvulla. 
Kolumbiaan oli erilaisten poliittisten suuntausten vaikutuksesta 

Manuel Marulandan johtama, marxismi-leninismiin ja 
bolivarismiin ideologiansa perustava, FARC-BP oli liikkeistä 
suurin. Maaseudulla toimivat myös Che Guevaran perustama, 
FARC-EP:tä pienempi ja köyhempi, ELN (Kansallinen 
vapautusarmeija), sekä maan Atlantin puoleisella rannikolla 
taisteleva, Kolumbian kommunistinen puolue (ML):n aseellinen 
siipi, EPL (Kansanvapautusarmeija). Nämä kolme 
maaseutusissiliikettä yhdistivät voimansa 1987 yhteisrintamaan 
nimeltä Coordinaciön Guerrillero Simön Bölivar (CGSB), joka 
oli osapuolena 1986 aloitetussa uudessa rauhanprosessissa sissien 
ja hallituksen välillä. 

Tähän liittyi myös aktiivisesti 1980-luvulla toiminut ja FARC- 
EP:tä lähellä ollut M-19 -kaupunkisissiliike. M-19 tunnetuin isku 
oli vuoden 1985 Bogotän oikeuspalatsin valtaus, jonka armeija 
tukahdutti verisesti tapattamalla samalla yli sata siviiliä, mukaan 
lukien 11 korkeimman oikeuden tuomaria. M-19 hyväksyi aselevon 
vuonna 1990 ja aloitti toiminnan julkisena poliittisena puolueena. 
Siihen kohdistettiin jälleen perinteiset väkivaltaiset toimet, jonka 
seurauksena ammattiyhdistysaktiiveja ja puolueen vaaliehdokkaita 
murhattiin, mukaan lukien suosittu presidenttiehdokas Carlos 
Pizarro. 

Sissien mukaan hallituksen käynnistämillä rauhanprosesseilla ei 
ole todellista mahdollisuutta, niin kauan kuin poliittinen järjestelmä 
pysyy fasistisena ja ainoa neuvottelujen päämäärä on sissien 
riisuminen aseista. 


USA:n tuki pitää hallituksen pystyssä 


1990- ja 2000-luvut ovat olleet sissien toiminnalle merkittävän 
kasvun aikaa. Sissit kykenivät yhteistyöllään kasvattamaan 

joukkojaan yli puolella entisestä ja esimerkiksi FARC-EP:nriveissä 
taistelee nykyisin vajaa 20 000 sotilasta. Sen etuna on myös korkea 
ammattitaito, koska jäsenistä osa on toiminut sissinä yhtämittaisesti 
yli 40 vuotta. Sissit ovat kyenneet laajentamaan toiminta-alueensa 
80-luvun 170 kunnan alueelta noin 600 kuntaan. 

Sissien kasvattaessa voimiaan hallitus on ajautunut yhä syvempiin 
ristiriitoihin itse nostattamiensa paramilitaarien räikeiden 
ihmisoikeusloukkausten vuoksi. Lisäksi selkeä korruptio 
huumerahojen edessä on lisännyt tämän USA:n nukkehallinnon 
epäsuosiota. 

Jenkit ovat kuitenkin pyrkineet reagoimaan sissien suosion 
kasvuun. Pääaseena on ollut Huumeiden vastainen sota” ja sitä 
tukeva Plan Colombia, jonka avulla Kolumbiasta on tehty USA:n 
tärkein sotilastukikohta pohjoisessa Etelä-Amerikassa. 2000 
Clintonin starttaama Plan Colombia teki Kolumbiasta kolmanneksi 
(Egyptin ja Israelin jälkeen) suurimman Yhdysvaltain poliisi- ja 
sotilasavun vastaanottajan. Nykyään Yhdysvaltojen 2000-luvulla 
Kolumbiaan myöntämä sotilasavustus liikkuu miljardeissa 
dollareissa. Muodollisesti rahat menevät huumeiden vastaiseen 
sotaan. 

USA:n käymän huumeiden vastaisen sodan motiivit voidaan 


STA 
JA kt SE CONOUI 
setin män 


FARC-EP on monella tapaa mitattuna entistä taistelu valmiimpi. Paremman 
koulutuksen ja aseistuksen ohella sissiliike on saanut vapaaehtoisia taistelijoita 
nyt myös ulkomailta. 

kuitenkin hyvällä syyllä kyseenalaistaa, koska sen taloudessa liikkuu 
CIA:n omien arvioiden mukaan jopa 250 miljardia dollaria pestyä 
huumerahaa. Tutkijat ovat moneen kertaan osoittaneet, etteivät 
huumausaineiden tuottajamaihin sijoitettu raha aiheuta läheskään 
yhtä hyviä tuloksia huumausaineiden käytön vähentämisessä kuin 
rahan sijoittaminen huumausaineiden kysynnän vähentämiseen. Vielä 
kun USA:n oma imperialistinen talouspolitiikka on ajanut Kolumbian 
maatyöläiset huumeiden viljelyyn, paljastuu *huumeiden vastaisen 
sodan” irvokkaan valheellinen luonne. 

Joka tapauksessa Plan Colombia on antanut Kolumbian 
hallitukselle käyttöön mm. raskaasti aseistettuja helikoptereita 
huumeviljelmien myrkyttämiseen. Myrkytyksiin on käytetty mm. 
Vietnamissa nykyäänkin pahoja ympäristöongelmia ja inhimillisiä 
kärsimyksiä aiheuttavaa Agent Orangea. 

Kolumbian kahtiajako syveni jälleen, kun Kolumbian 
presidentiksi valittiin 2002 Yhdysvaltojen ja suurmedian 
voimakkaasti tukema äärioikeistolainen Alvaro Uribe. Hän on 
katkaissut rauhanprosessit sissien ja hallituksen välillä ja lisännyt 
jälleen järeiden keinojen, kuten kuolemanpartioiden käyttöä 
vasemmistolaisten kitkemiseksi yhteiskunnasta. Uriben 
talouspolitiikka on puolestaan edustanut täydellisesti IMF:n vaatimaa 
uusliberalismia, jonka seurauksena työväestön oikeuksia on 
heikennetty ja yksityistämistä tehostettu. Yhdysvaltojen mukaan 
Kolumbia on viimeinkin vakaan demokratian ja vapauden tiellä. 

Yksi Uriben tuoreimmista ja kiistellyistä saavutuksista on 
äärioikeistolaisen AUC:n osittainen lakkauttaminen. Suurin osa 
paramilitaarien järjestöistä on hiljattain suostunut aseistariisuntaan. 
Todellisuudessa aseistariisunnassa on kyseessä paramilitaarisen 
toiminnan integrointi viralliseen armeijaan eräänlaisena 
reserviläisosastona. Käytännössä tämä tarkoittaa jälleen fasistisen 
vallan sinetöimistä. Uriben valtakauden aikana Kolumbian 
paramilitaareja on jäänyt kiinni myös naapurimaissa, kuten 
Venezuelassa. 

Kolumbia ratkaisee maaosansa vapautumisen 


USA:n ja Kolumbian hallituksen järeät keinot eivät kuitenkaan 
ole tehonneet täysin toivotulla tavalla. USA:n imperialismin 
painopiste on siirtynyt 2000-luvun aikana voimakkaasti Lähi-itään, 
joka on auttanut monia Etelä-Amerikan maita vapautumaan 
vuosisatoja kestäneestä alistamisesta. Venezuelan ja Bolivian uudet 
hallitukset ovat lähteneet Kuuban kaltaiselle anti-imperialistiselle 
tielle. Tämän huhutaan lisänneen sotilaallista avustusta myös 
Kolumbian vasemmistosisseille. 

Käytännössä Kolumbian epätoivoisen väkivaltaista linjaa ajava 
nykyhallitus voi olla hyvinkin pian viimeinen este kansojen 
vapautumisen tiellä Etelä-Amerikassa. Näyttää siltä, että Bushin 
hallinnon räikeä sotapolitiikka on ajanut USA:n upottavaan suohon. 
Tuota suota voitaisiin hyvin kutsua, Che Guevaran teorian mukaan, 
monen Vietnamin suoksi. 


Petri Toikkanen 
Lähteet: 


Matti Laitinen: USA:n valtiolliset sekaantumiset ja militaariaktit 
latinalaisessa Amerikassa vuosina 1840-2005 (2005) 


Matti Laitinen: *Plan Colombia” ja alueen globaalinen strategia (2003) 


Jussi Pakkasvirta: Sadan vuoden yksinäisyys ja tuhannen päivän sota: 
Kolumbia vuonna nolla (2000) 


FARC-EP:n keskussihteeristö: History of FARC-EP, Kolumbia (2000) 
www.farcep.org 


Kominform: Kolumbiaa koskevat kirjoitukset 
http://www.kominf.pp.fi/ 

Kolumbian kommunistinen puolue(ML) tiedotteet 
www.mltranlations.org 
http://www.farcep.org/ 


Noam Chomsky: Kolumbia ja II (2000) 
http://www.rauhanpuolustajat.fi/chomsky/index.html 


Kuvalähteet: 1-2, FARC-EP:n äänenkannattajassa La Resistenciassa 

Telekopionumero: 09-8573097 

Sähköposti: ktpOktpkom 

Suomen kommunistisen liikkeen 
historiaa 1960 — $0 -luvuilta 


Suomen kommunistisen liikkeen hajaannus puhuttaa 
kommunisteja. Jotta tilanne voidaan ymmärtää oikein 
ja etsiä oikeita keinoja yhtenäisyyden rakentamiseksi, 
on tärkeää tietää nykytilanteeseen johtaneet 
tosiseikat. Tässä artikkelissa esitetään tiiviisti SKP:n 
lakkauttamiseen vuonna 1990 johtaneet tapahtumat. 


1960-luvun puoluehajaannuksen lähteillä 


SKP oli 1960- luvulle tultaessa porvaristoa haastava voima, 
mutta jo silloin kommunistien toimintaa alkoivat heikentää 
opportunistiset ja revisionistiset katsomukset. Tilanne- aikakauslehti 
julkaisi vuonna 1961-63 Garaudyn ja Kolokovskin revisionistisia 
artikkeleita. SKP:n Lapin ja Oulun piirijärjestöjen toimesta esitettiin 
yhteistyöjärjestö SKDL:n ja SKP:n yhdistämisestä uudenlaiseksi 
vasemmistolaiseksi puolueeksi, "jonkinlaiseksi hermanssonilaiseksi 
versioksi Suomessa” (Jorma Hentilä 1967). Jo ennen SKP:n 14. 
edustajakokousta vuonna 1966 alettiin puhua "nykyaikaisesta 
marxismista” ja osassa kansandemokraattista lehdistöä toteutettiin 
vuosina 1965-68 laaja hyökkäys marxismi-leninismin 
perusajatuksia vastaan. 


Opportunismia ja revisionismia 


Opportunismin keskeisenä päämääränä on saada kommunistit 
luopumaan suurpääoman vastaisesta taistelusta. Sen syyt löytyvät 
yhteiskunnan luokkavoimien ja luokkataistelun tilasta. Yksi syy on 
työväenluokan kasvu. Vladimir Leninin mukaan työväenluokka 
omaksuu marxilaisuuden parhaiten oloissa, joissasuurteollisuus on 


50 — JÄÄNMURTAJA 


kehittyneintä. Tuotantovoimien rakenteen muutoksen 
seurauksena työväenluokan piiriin alkoi 1960- luvulla muodostua 
uusia palkansaajaryhmiä, mm. toimihenkilöitä ja teknistä 
sivistyneistöä, jotka eivät kyenneet omaksumaan perinteisen 
työväenluokan tapaan marxilais-leniniläistä aatetta. Itse 
luokkataistelun saavutukset toivat 1950-60 -luvuilla parannuksia 
työläisten elämään. Tämä synnytti harhakuvitelmia kapitalismin 
muuttumisesta ja sosialismin saavuttamisesta ilman 
luokka-taistelua. Revisionisteja Gaits ja Fischer mukaillen monet 
esittivät, että luokkataistelusta on siirrytty rauhanomaiselle 
sosialismiin johtavalle kehitystielle. 


Porvariston uusi taktiikka 


Porvaristo joutui kommunistisen ja työväenliikkeen voiman 
edessä suostumaan sodanjälkeisinä vuosikymmeninä 
oikeudenmukaisempaan tulonjakoon. Tämä oli kapitalisteilta 
kuitenkin vain taktista perääntymistä ja 1960-luvulla porvarillinen 
yhteiskunta yhdisti voimansa painostaakseen kommunistit 
luopumaan luokkataistelusta. Oikeistososialidemokraattien 
taholta todettiin, että "meidän tulee osoittaa 
äärivasemmistolle luottamusta ja ottaa se mukaan yhteisten 
asioiden hoitoon, kuten vapaamielinen porvaristo 1930- 
luvun lopulla teki meidän suhteemme, tekemättä sitä 
tappiokseen” (Mauno Koivisto 1965). Kesäkuussa 1964 
henkisen maanpuolustuksen neuvottelukunnan semi-naarissa 
laadittiin toimintaohjelma kommunistien yhdentämiseksi 
porvarilliseen järjestelmään. Nämä kaavailut toteutuivat SDP:n 
saadessa 1966 eduskuntavaaleissa suuren vaalivoiton, jonka 
tuloksena kommunistit vedettiin mukaan työväenvastaiseen 
hallitusyhteistyöhön ja tulopolitiikkaan. 

SKP hajosi 15. edustajakokouksessa 


SKP:n 14. edustajakokous vuonna 1966 kykeni vielä torjumaan 
pinnan alla” järjestäytyneenä voimana esiintyneen 
oikeistorevisionismin ja opportunismin. Mutta kokouksen monet 
päätökset mahdollistivat myöhemmän hajotustyön keskitetyn 
johtamisen. *Uudistajien” organisaatio muodostui ay-liikkeen 
toimitsijoista ja puolueen lehdistön toimittajista. Hajaannusta lietsoi 
14. ja 15. edustajakokousten välisenä aikana Kansan Uutisten koko 
organisaatio. SKP:n 15. edustajakokous (1969) päätyi 
hajaannukseen, kun Etelä- ja Itä-Suomen piirijärjestöt katsoivat 
revisionististen ainesten ajaneen puolueen tilaan, jossa kokouksen 
päätökset olisivat merkinneet SKP:n lopettamista marxilais- 
leniniläisenä puolueena. Näiden piirijärjestöjen viralliset edustajat 
siirtyivät Kulttuuritalolta Koiton talolle, jossa perustettiin 
kommunistien toimintaa ohjaamaan normaaleja puolue-elimiä 
vastaava kom-munistien maankäsittävä neuvottelukunta. Sen 
tehtä-vänä oli puolueen perustason organisaation elvyttäminen ja 
lujittaminen. Toisena päätehtävänä pidettiin työtätekevän väestön 
taloudellisen ja etutaistelun kehittämistä. 


Tiedonantaja organisoimaan luokkakantaista 
toimintaa 


Oikeistorevisionistinen suuntaus oli saanut haltuunsa puolueen 
lehdistön ja kykeni käyttämään sitä tavoitteidensa läpiviemiseen. 
Merkittävä osa kommunisteista asettui tukemaan työväestön 
vastaista hallitus- ja tulopolitiikkaa. Luokkakantaisilla 
kommunisteilla ei ollut 15. edustajakokouksen valmistelujen 
yhteydessä käytössään tiedotusvälinettä, jolla käydä kamppailua 
oikeistorevisionismia ja harjoitettua tulopolitiikkaa vastaan. Tämän 
vuoksi SKP:n Uudenmaan piirijärjestö perusti Tiedonantajan. Sen 
avulla tehtiin työtä puolueen ideologisen eheyden puolesta. Toiminta 

olituloksellista. Lehti keräsi ympärilleen runsaasti yli puolet puolueen 
järjestäytyneestä väestä. Samoin opiskelevan nuorison ja 
kulttuuriväen imperialismin vastainen liikehdintä kanavoitui 1960- 
70-luvuilla vahvistamaan kommunistien toimintaa Tiedonantajan 
ympärillä. 


Muodollinen eheytyminen 15. ylimääräisessä 
edustajakokouksessa 


Puolueen sisäiset neuvottelut yhtenäisyyden aikaansaamiseksi 
aloitettiin NKP:n myötävaikutuksella. Neuvottelujen tuloksena 
puolue eheytettiin muodollisesti 1970 keväällä pidetyssä 
ylimääräisessä 15. edustajakokouksessa. Kokouksessa 
hyväksytyssä poliittisessa asiakirjassa suoritettiin mm. itsekritiikkiä 
sovittiin, että puoluetyö tapahtuu vain puolueen sääntöjen mukaisten 
elimien kautta. Tämä merkitsi sitä, että kommunistien maata 
käsittävä neuvottelukunta kaikkine elimineen lopetti toimintansa. 
Puolueen johtavat elimet valittiin aluksi eri osapuolten välisten 
voimasuhteiden perusteella. 


Päätökset ristiriitaisia ylimääräisessä 15. 
edustajakokouksessa 


Ylimääräisen edustajakokouksen päätös merkitsi luopumista 
kommunistisesta puolueorganisaatiosta, maata käsittävästä 
neuvottelukunnasta. Luokkakantaiset kommunistit katsoivat 
kuitenkin, että kehittämällä työväen eduista lähtevää oikeaa 
politiikkaa voitaisiin puolueen sisällä päästä yhteiseen toimintaan ja 
löytää aatteellispoliittisen selvitystyön kautta tie järjestölliseen 
yhtenäisyyteen. Tämä arvio oli varmasti oikea, mutta merkitsi 
an-tautumista pitkäjännitteiseen ideologiseen ja poliittiseen työhön. 
Puolueessahan revisionistisilla voimilla oli osapuolijaon perusteella 

enemmistö, joka edelleen tuki tulopolitiikkaa ja harjoitettua 
hallituspolitiikkaa. 


Tiedonantajan levikkijaostot 


Ylimääräisen 15. edustajakokouksen jälkeen Tiedonantaja- 
lehdestä muodostettiin luokkakantaisten piirijärjestöjen yhteinen 
äänenkannattaja, jonka tueksi muodostettiin maata kattava 
edustajakokouksen päätöksellä lakkautetusta neuvot- 
telukuntaorganisaatiosta, jonka tehtävänä oli puolue- ja joukkotyön 
järjestäminen. Levikkiorganisaation työssä painottuivat puolueen 
sisäisen työn kysymykset ja puolueen normaalit ulospäin 
suuntautuvan poliittisen työn tehtävät jäivät taka-alalle. Kaiken 
kaikkiaan ylimääräisen edustajakokouksen päätöksillä luotiin 
tilanne, joka johti vuosikymmenien *'veriseen” osapuolitaisteluun. 


Päälinja, periaatteiden pysyvyys ja taktiikan 
joustavuus 


Ylimääräinen 15. edustajakokous muotoili SKP:n poliittisen 
päälinjan seuraavasti: 


"SKP:n päälinjana on demokraattisen rintaman 
rakentaminen taistelussa monopoleja ja poliittista 
taantumusta vastaan työtätekevien demokraattisten 
oikeuksien laajentamiseksi, rauhan lujittamiseksi ja 
sosialismin edellytysten luomiseksi”. 


Leninin asettamuksen mukaan kommunistisessa liikkeessä 
yhdistyvät johdonmukainen uskollisuus periaatteille ja taktiikan 
joustavuus. Tämä periaatteiden pysyvyys ja taktiikan joustavuus 
ilmenee tässä puolueen päälinjassa. Vaikka Suomen kommunistinen 

liike on monien muiden puolueiden tapaan kokenut voimakkaan 
kriisikehityksen, voidaan nähdä, että ylimääräisessä 
edustajakokouksessa muotoiltu päälinja oli oikea ja pitää edelleen 
paikkansa. Maailmassa ole tapahtunut mitään sellaista, joka 
muuttaisi tätä arviota. 


*Taistolainen” nuoriso nousee 


Vastauksena länsimaiden raakaan imperialistiseen politiikkaan 
1960-luvulla monissa Länsi-Euroopan maissa nuorison anti- 
imperialistinen liike heräsi vastustamaan suurten kapitalistimaiden 
harjoittamaa kehitysmaiden riistoa ja imperialistista sotapolitiikkaa. 
Tiedonantajan silloinen selkeä linja vakuutti tämän nuorison 
marxilais-leniniläisen maailmankatsomuksen oikeellisuudesta. Uusia 
järjestöjä nousi ja vanhoja elvytettiin. Tämä *taistolaisen” 
nuorisoliikkeen nousu oli osa yleismaailmallista liikettä, mikä oli 
seurausta Neuvostoliiton ja kansainväliseen sosialismiin tukeutuvan 
työväenliikkeen voiman kasvusta. Se, että liike sai voimakkaat 
mittasuhteet Suomessa, perustui siihen, että olimme lähellä 
Neuvostoliittoa ja käytössämme oli runsaasti suomeksi käännettyä 
marxilaista tieteellistä kirjallisuutta. 


Yhtenäisyyskehitys kariutui 70-luvun puolivälissä 


Alussa ylimääräisen edustajakokouksen päätösten mukainen 
toiminta tuotti tuloksia. Marxilais-leniniläisen linjan kannatus kasvoi 
1970-luvun alkuvuosina. Tähän vaikutti mm. joukkotyön ja 
tiedotuksen välineenä oleva oma lehti, Tiedonantaja. Samaten 
työväestölle hedelmätön hallituskausi, jossa kommunistit olivat 
mukana, loppui ns. **korppusotaan”. Nämä loivat painetta puolueen 
eheyttämiseksi yhteisen ideologian perustalla. Revisionistisilla 
voimilla oli kuitenkin osapuolijaon perusteella enemmistö kaikissa 
puolue-elimissä. Luokkakantaisen osapuolen eteneminen 

ideologisessa ja kenttätyössä eivät järjestöpoliittisen keinottelun 
vuoksi koskaan päässeet realisoitumaan järjestölliseksi voimaksi, 
joka olisi pystynyt torjumaan revisionistiset näkemykset. Edistystä 
tapahtui muualla, mutta puolueen sisällä tilanne lukkiutui 
asemasodaksi. Enemmistöpäätöksillä estettiin mm. uusien jäsenten 
ottaminen puolueeseen. 

Kehitystä huonompaan tapahtui vuonna 1975 
kansandemokraattien mennessä uudelleen mukaan 
hallitusyhteistyöhön. Kyse oli ns. Miettusen hätätilahallituksesta, 
jonka Kekkonen yhdessä yössä runnoi kasaan, ja johon SKP:n 
jälkeen todellinen yhtenäisyyskehitys ei edennyt. Puolueen johto ei 
asettanut työväen eduista lähteviä taistelutunnuksia, joiden taakse 
olisi työtätekevää väestöä voitu koota. Luokkakantaisten voimien 
asemia alettiin hiljalleen murentaa puolueen johdossa 
äänestyspäätöksillä. 


Kolmaslinjalaisuus ja sen vaikutus puolueen 
sisäiseen tilaan 


Vaikeuksia alkoi ilmetä myös muualla. 1970-luvun lopulta lähtien 
monet tiedonantajaliikkeen nuoret toverit alkoivat siirtyä oikealle 
ja tehdä työtä luokkakantaista liikettä vastaan. Alkoi syntyä 
kolmaslinjalainen virtaus, joka marxilais-leniniläisten ratkaisujen 
sijaan etsi puolueen ja yhteiskunnan ongelmiin nopeampia ja 
helpompiaratkaisuja. Kolmaslinjalaisuus ilmeni ensin sivistyneistön 
ja kulttuuriväen keskuudessa. Tähän vaikuttivat useat syyt. Kaikki 
eivät kyenneet kestämään painetta, jonka porvarillinen yhteiskunta 
kohdisti kommunistei-hin. Voimakkaaksi tämä paine kävi, kun 
opiskelijanuoriso alkoi siirtyä työelämään. Silloin he joutuivat 
lähemmäksi porvarillista työnantajaa ja monet halusivat *'pimittää” 
vasemmistolaisuutensa. Pettymystä lisäsi myös se, että puolueen 
tilanne ei ratkennut toivotulla tavalla. Monet olivat odottaneet 

kommunistiselta liikkeeltä nopeampaa etenemistä. Tällaiseen 
tilanteeseen istuivat helposti teoriat, jotka hakivat oikotietä 
järjestölliseen nousuun. Voidaan kysyä, miksi varttuneempi ja 
kokeneempi järjestöväki hyväksyi tällaisen kehityksen? 
Merkittävä osa tiedonantajaliikkeen järjestökoneistoa syntyi 1960 
- 70 -luvulla mukaan tulleen uuden sukupolven ansiosta. Heidän 
merkityksensä koko liikkeessä oli niin vahva, että marxismi- 
leninismille uskollinen järjestöväki ei kyennyt torjumaan 
kolmaslinjalaisuuden painetta. 


Ideologisen taantumisen airuet 


Monet jättäytyivät jo tässä vaiheessa ulos toiminnasta. Kun 
olisi pitänyt analysoida syntynyttä tilannetta marxilaisen 
yhteiskuntateorian pohjalta, alettiinkin kehitellä uusia teorioita 
marxilaisuuden sijaan ja helppoja teitä ulos vaikeuksista. 
Ensimmäisiä näkyviä merkkejä marxilaisuudesta luopumiselle oli 
Juhani Ruotsalon syyskuussa 1981 kirjoitus *Kansalaisrohkeus, 
puolueuskallus” Tiedonantajassa. Merkittävä oli myös Ruotsalon 
esitelmä 1980-luvun alussa Lautsiassa, Helsingin levikkijaoston 
ja SKP:n Vantaan ja Espoon aluejärjestön seminaarissa. Hän esitti 
teesinsä siirtymisestä sosialismiin yhteiskunnan vallan- 
kumouksellinen tilanne ja työväen valta ohittaen demokraattisen 
yhteistyön ja itsehallinnon kautta. Esitelmä heijasti hyvin silloisia 
ajatuksia. Samoihin aikoihin Toivo Autiosaari ja Lauri Hokkanen 
esittivät Tiedonantajan valtakunnalliselle organisaatiolle teesin: 
*Koska emme ole kyenneet monien yritysten jälkeen 
saamaan puoluetta haltuumme, on meidän muutettava 
taktiikkaamme”. Näillä teeseillä tuotiin julki ajatus, että puolueen 
aatteellisen yhdistymisen sijaan riittää puolueen tekninen 
yhtenäisyys. 

Pyrkimys tekniseen, muodolliseen yhtenäisyyteen 


Kolmaslinjalaisuuden piirteeksi muodostui pyrkimys osapuolten 
väliseen muodolliseen yhtenäisyyteen, jonka esteeksi alettiin nähdä 
poliittisten ja ideologisten ristiriitojen sijaan henkilöristiriidat. 
*Helpon'tien etsijät” löysivät puolueen piiristä nopeasti liittolaisia. 
Muodolliseen yhtenäisyyteen pyrkivät voimat olivat järjestäytyneet 
jo 18. edustajakokoukseen (1978), jossa suoritettiin 
**yhtenäisyysvoimien” kompromissi. Tuolloin päätettiin uhrata 
puolueen ns. äärilaidat. Tämä edustajakokous muodosti 
taitekohdan, jonka jälkeen luokkakantainen liike ei kyennyt 
asettamaan yhteisiä oikeita tilannearvioita ja taistelutehtäviä. Alkoi 
esiintyä teorian uudelleenarviointia (mm. Soihdussa), jonka mukaan 
marxismi-leninismi ei antaisi vastauksia aikamme perusongelmiin 
tai dialektinen ja historiallinen materialismi olisivat aikansa eläneitä. 
Alettiin voimakkaasti arvostella silloista Tiedonantajan linjaa. Tällä 
liikkeellä oli vahva vaikutus mm. eduskuntaryhmään. Tästä hyvänä 
esimerkkinä voi mainita sen, että eduskuntaryhmän luokkakantaiset 
kansanedustajat myöntyivät vastoin jäsenistön selviä vaatimuksia 
1982 hyväksymään yhtenäisyyden nimissä SKDL:n muun 
eduskuntaryhmän kanssa esityksen työllisyysmäärärahojen 
alentamisesta. Toinen esimerkki '*yhtenäisyysvoimien” juonittelusta 
oli puolueen johdossa toimineen Eero Tuomisen toimet, jotka 
paljastuivat hänen rakennusliiton aluesihteereille Erkki Välimaalle 
ja Pentti Salolle järjestämässä tapaamisessa. Siinä Tuominen 
paljasti, että 19. edustajakokoukselle oli juntattu salainen 
esisopimus. 


Kolmaslinjalaisuutta vastustettiin vain nimellisesti 
Alussa Tiedonantajan toimitus ja osa valtakunnallisen 


levikkijaoston johtoa selkeästi vastustivat kolmaslinjalaista 
suuntausta. Tiedonantajaliikkeen johto ei kuitenkaan koskaan 


58 — JÄÄNMURTAJA 


uskaltautunut teoreettisesti arvostelemaan kolmaslinjalaisuutta ja 
Tiedonantajaliikkeen toimihenkilöt mm. Taisto Sinisalo, Reijo 
Kalmakurki, Hannu Vuorio, Eero Tuominen jne. mukautuivat 
kolmaslinjalaisuuteen ja keskittivät kaiken tarmonsa SKP:n 
tekniseen yhtenäisyyteen. Toisaalta monet Tiedonantajaliikkeen 
keskeiset toverit mm. Urho Jokinen ja Markus Kainulainen 
vastustivat kolmaslinjalaisuutta. Niille, jotka vaativat 
kolmaslinjalaisuuden teoreettista arvostelemista vastattiin, että 
tällainen arvostelu karkottaisi heidät lopullisesti liikkeestä. Lopulli- 
nen niitti kolmaslinjalaisuuden voitolle Tiedonantajaliikkeessä oli 
Gorbatshovin nousu NKP:n pääsihteeriksi. Keskeisiä 
kolmaslinjalaisuuden *'vastustajia”, mm. Urho Jokinen, kutsuttiin 
silloin Neuvostoliittoon *puoluekoulun kurssille” ja palatessaan sieltä 
he olivat "aatteensa myyneitä miehiä”. 


Kehitys SKP:ssä johti puolueen tuhoon 


Puolueen 18. ja 19. edustajakokouksille (1978 ja 1981) oli 
leimallista ns. **yhtenäisyysvoimien” juonittelu ja kulissientakainen 
spekulointi. Esiin nostettiin voimakkaasti henkilökysymykset. 18. 
edustajakokouksessa vahvistettiin vielä 17. edustajakokouksen 
yhtenäisyyttä koskevat päätökset. Käytännössä näitä päätöksiä 
kuitenkin koko ajan rikottiin. 18. edustajakokoukselle oli valmisteltu 
*SKP 60 vuotta” -asiakirja, jota ei kuitenkaan koskaan kyetty 
hyväksymään. 19. edustajakokouksen alla spekuloitiin entistä 
enemmän henkilökysymyksillä. Valmistelutyössä vaadittiin mm. 
puolueen luokkakantaisia kansanedustajia "palaamaan ruotuun” ja 
äänestämään muun eduskuntaryhmän kanssa työnantajan 
sosiaaliturvamaksun alentamisen puolesta, mihin he suostuivatkin. 
Minkäänlaista muutosta aatteellis-poliittiseen eheyteen ei tapahtunut, 
vaan puolueen kehitys kulki vääjäämättömästi kohti hajaannusta. 
SKP:n hajotus vietiin loppuun puolueen 20. edustajakokouksessa 
(1984), kun edustajakokous antoi keskuskomitealle valtuudet 

erottaa marxismi-leninismin kannalla olevat piirijärjestöt puolueesta. 
Tätä hajotusta eivät pystyneet estämään esitetyt muodolliset 
yhtenäisyystunnukset eivätkä myöskään ns. yhtenäisyysvoimat, 
jotka muodostuivat kolmaslinjalaisista ja osasta ns. enemmistöä. 
Valittu keskuskomitea erotti piirijärjestöt ja perusti niiden tilalle 
hajotuspiirit. Samoin erotettiin suuri joukko puoluejärjestöjä. Kun 
hovioikeus eräiden jäsenten nostaman oikeuskanteen perusteella 
ennen 21. edustajakokousta totesi keskuskomitean erotuspäätökset 
sääntöjen vastaisiksi, erotti SKP:n 21. edustajakokous nämä 
järjestöt uudelleen puolueesta. Sanomattakin oli selvää, että vain 
luokkavihollinen voi viedä puolueen hajotuksen näin perusteellisesti 
loppuun. 


Vaatimukset kommunistien järjestäytymiseksi 
kasvoivat 


Puolueen marxismi-leninismille uskollinen kenttäväki alkoi 
selväsanaisesti vaatia heti 20. edustajakokouksen jälkeen 
kommunistien toiminnan organisoimista maassamme. Voitiin 
arvioida, että vuosien 1984 - 85 jälkeen, jolloin pidettiin puolueen 
20. ja 20. ylimääräinen edustajakokous, puolueella ei ollut enää 
aatteellista, poliittista ja järjestöllistä taistelulinjaa. Oli ainoastaan 
jäljellä puolueen nimi SKP johon ns. yhtenäisyysvoimat takertuivat. 
Tässäkin vaiheessa, kun hajotus oli peruuttamatonta, kieltäytyi 
tiedonantajaliikkeen johto aloittamasta valmisteluja kommunistien 
yhtenäisen aatteellisen ja järjestöllisen toiminnan järjestämiseksi. 
Vaatimukset uuden marxilais-leniniläisen kommunistisen puolueen 
perustamisesta voimistuivat. Kommunisteille vaadittiin uutta 
valtakunnallisesti keskitettyä johtoa. Tämän keskustelun tuloksena 
joutui syksyllä 1985 perustettu SKP:n järjestöjen toimikunta 
kutsumaan koolle SKP:n järjestöjen edustajien kokouksen 
Tampereelle 26.4.1986. 

Tampereen kokouksen "yhtenäisyysvoimat” ja 
Gorbatshovin henki 


Tampereen kokousta hallitsivat kuitenkin **yhtenäisyysvoimien” 
keskustelu ja vaatimukset SKP:n teknisestä yhtenäisyydes-tä. 
Tärkeänä pidet-tiin, että "SKP:n nimi ja perinteet eivät joudu 
hajottajien käsiin”. Näiden tavoitteiden reaalisuudesta ja 
yhtenäisestä ideologisesta perustasta ei puhuttu mitään. Kokous 
osoitti suurta kykenemättömyyttä arvioida tilannetta oikein ja 
määritellä siitä aiheutuvat tehtävät. Kaiken kaikkiaan meidän on 
nähtävä, että Tampereen kokoukseen tultaessa SKP:n järjestöjen 
toimikunnan työtä dominoivat kolmaslinjalaisuus ja 
gorbatshovilainen ajattelu. Kysymystä puolueen ideologisesta 
linjasta ja marxilais-leniniläisestä perustasta ei asetettu keskeisten 
kysymysten joukkoon. Jopa SKP:n Uudenmaan piirijärjestö, 
jonka piirisihteeriksi vähän aiemmin Markus Kainulaisen tilalle 
oli valittu Kalervo Ilmanen, *veti länget kaulaansa” ja luopui ennen 
Tampereen kokousta valmistellusta esityksestä uuden puolueen 
perustamiseksi. Tampereen kokous päätti jatkaa kommunistien 
toimintaa SKP:n sisäisenä rinnak-kaisorganisaa-tiona, jolle 
myöhemmin annettiin nimi SKP(y), eli SKP(yhtenäisyys). 
Tilanteessa, jossa olisi pitänyt suuntautua joukkotyön ja 
puoluetoiminnan kehittämiseen ja päästä ulos vuosia kestä-neestä 
pattitilan-teesta, jäätiin edelleen jatkamaan sisäistä taistelua. 
Pää-töstä olla järjestäytymättä marxilais-leniniläiseksi puolueeksi 
edesaut-toi ennen Tampereen kokousta tapahtuneen 
vaalipuolueen, DEVA:n perus-taminen. Eikä näin voinut 
muutoinkaan tapahtua, koska tiedonantajaliike oli tässä vaiheessa 
sitoutunut jo tiukasti Gorbatshoviin. Tuloksia kommunistien linjaan 
ei tuonut keväällä 1987 Espoossa pidetty SKP(y):n järjestämä 
21. edustajakokous vaan Tampereen kokouksen linja vahvistettiin. 

SKP:n toiminta lopetettiin 22. 
edustajakokouksessa 


Puolueen lopullista lopettamista ennakoi 1989 keväällä pidetty 
vasemmistofoorumi, johon osallistui yleisvasemmistoa, 
Vasemmistoliitto, joka korvaisi kommunistisen puolueen. 
Vasemmistoliiton perustamiselle ja SKP:n lakkauttamiselle 
alkuvuodesta 1990 liputtivat kaikki SKP:n 22. 
edustajakokouksessa ja samalla sen lopettamiskokouksessa 
mukana olleet puoluejärjestöt. Kun lopettamiskokouksessa eräät 
toverit vielä puhuivat yhtenäisyyden puolesta, oli tämä lähinnä 
katsottava hurskasteluksi. SKP:n kohtalo oli jo sinetöity vuosia 
aikaisemmin. Myöskään ne, jotka lopettamiskokouksessa puhuivat 
yhtenäisyyden ja puolueen säilyttämisen puolesta, eivät esittäneet 
puolueelle enää marxilais-leniniläistä perustaa. Ja sehän osoittaa, 
että he todellisuudessa myöntyivät SKP:n lopettamiseen. 
Vasemmistoliitto perustettiin keväällä 1990. Siitä tuli 
yleisvasemmistolainen järjestö, joka luopui työväenluokan 
aatemaailmasta ja jonka toiminnalle ei löydy mitään määriteltyä 
luokkaperustaa. 


KTP:n perustaminen 


**Yhtenäisyystunnukset”, joista muodostui SKP(y):n linja, 
auttoivat lähinnä normaalin puoluetyön likvidointia. 
Tiedonantajaliikkeen enemmistö oli kuitenkin sidoksissa 
Neuvostoliiton Kommunistisen puolueen gorbatshovilaiseen 
ohjaukseen, eikä kyennyt tekemään minkäänlaista ratkaisua edes 
siinä vaiheessa, kun SKP:n ja SKDL:n toiminta lopetettiin. NKP:n 
ideologisen kurssin ajauduttua sivuraiteelle tiedonantajaliikkeen 
johto ei vieläkään kyennyt näkemään tilannetta selvästi, vaan seurasi 
orjallisesti NKP:n ja Gorbatshovin linjaa. Silloin luokkakantai-set 

kommunistit kokoontuivat vuoden 1987 lopulla Matinkylään, jossa 
tehtiin arvio, että ainoa keino turvata kommunistisen puoluetoiminnan 
jatkuvuus on luoda uusi puolue. Perustettiin Kommunistien 
keskusneuvosto, jonka tehtäväksi annettiin organisoida vuoden 
1988 alusta kommunistisen lehden, Työkansan Sanomien 
ilmestyminen. Samalla päätettiin, että keskusneuvosto järjestää 
vuoden 1988 alussa kokouksen, joka päättää kommunistien 
toiminnan järjestämisestä Suomessa. Päätösten mukaan Työkansan 
Sanomat alkoi ilmestyä vuoden 1988 alusta. Rauhan ja Sosialismin 
puolesta - Kommunistinen Työväenpuolue perustettiin vuoden 1988 
keväällä. 


KTP:n silloisista periaatteista 


KTP:n piirissä puolue määriteltiin työväenluokan puolueeksi, 
joka puolustaa työväenluokan ja sen liittolaisten asemaa. Puolueen 
ideologiseksi perustaksi todettiin Marxin, Engelsin ja Leninin 
löytämä tieteellinen yhteiskuntakäsitys marxismi-leninismi. 
Yhteiskuntakehityksen keskeiseksi tekijäksi nähtiin edelleen 
työväenluokan ja kapitalistiluokan välinen luokkataistelu. 
Aikakauden luonne määriteltiin edelleen kapitalismista sosialismiin 
siirtymisen aikakaudeksi, sellaiseksi vaiheeksi, jossa työväenluokka 
järjestäytyy uudelleen. KTP:n ohjelmallisissa asiakirjoissa pyrittiin 
selvittämään selkeästi liittolaispolitiikan välttämättömyys ja 
periaatteet, miten demokraattisista uudistuksista voidaan siirtyä 
sosialistiselle kehitysuralle. Kommunistisen liikkeen ja sosialismin 
vaikeuksien syitä arvioitiin perusteellisesti. Euroopan Unionin 
vastaisesta taistelusta KTP:n piirissä esitettiin arvio, jonka mukaan 
EU on monetaristisen ja uusoikeistolaisen politiikan synonyymi. Sen 
mukaisesti EU:n vastustajien tulisi olla uusoikeistolaisen politiikan 
vastaisen kansanrintaman ytimenä, koska EU:n kumoaminen 
edellyttää ensinnä sen yhteiskunta- ja talouspolitiikan kumoamista. 

NKP:n ratkaiseva osuus puoluekehityksen 
jarrumiehenä 


Tänään tiedämme, että NKP ei aina tarkastellut Suomen 
näkökulmasta. Kaikissa yhteyksissä jo 15. edustajakokouksen 
jälkeen NKP asetti etusijalle yhtenäisyyden ilman siihen liittyvää 
yhteistä ideologista perustaa. NKP tarkasteli asioita monesti 
enemmän politiikan kuin ideologian näkökulmasta, eikä halunnut 
nähdä kommunistisessa liikkeessä erimielisyyksiä”, jotka olisivat 
vaikuttaneet epäsuotuisasti NKP:n kokonaispo-litiikkaan tässä 
maassa. Tällainen asenne oli vahingollinen, sillä se kahlitsi ideologista 
keskustelua ja arviointityötä. Se johti käytäntöön, että uskallettiin 
tehdä jotain vasta sen jälkeen, kun saatiin NKP:ltä lupa. Suomen 
kommunistisessa liikkeessä oli hyvin tuttua 'NKP-kortin” käyttö, 
joka merkitsi päätösten tai keskustelun tukahduttamista sillä 
perusteella, että NKP ei sitä hyväksy. Sidonnaisuus NKP:hen 
siinäkin vaiheessa, kun sen ideologinen rappio oli täysin selvä, 
vahvisti tiedonantajaliikkeessä kolmaslinjalaisia asenteita ja esti 
kommunistien organisoitumista. 


On palattava marxismi-leninismiin 


Suomen kommunistisen liikkeen vaiheet heijastavat muuallakin 
tapahtunutta kehitystä. Euroopassa löytyy lukuisia kommunistisia 
ryhmiä, kuten meillä KTP ja SKP. Näille on yhteistä, että ne 
tukeutuvat jossain muodossa vuosikymmeniä sitten omaksumiinsa 
poliittisiin näkemyksiin yrittäen niistä lähtökohdista löytää ratkaisua 
nykytilanteesta marxilais-leniniläistä analyysia. Viidessäkymmenessä 
vuodessa yhteiskunnan tuotantovoimat ovat kokeneet määrällisen 
ja laadullisen muutoksen. Perinteisestä tehdasteollisuudesta on 
siirrytty tietokoneohjattuihin teollisuusprosesseihin. Työväenluokka 

käsittää tänään yli 80 % kansasta, mutta poikkeaa koulutukseltaan 
ja työtehtäviltään ratkaisevasti siitä mitä oli 50 vuotta sitten. Tässä 
muutosprosessissa kommunistinen liike joutui antamaan 
väliaikaisesti periksi. Ainoa mahdollisuus on hakea ulospääsy 


kaikki on jäänyt nykyisiltä kommunistisilta organisaatioilta 
tekemättä. Tehtävämme on vuosikymmenten kriisikehityksen 
jälkeen dialektiseen ja historialliseen materialismiin sekä marxilaiseen 
taloustieteeseen perustuen selvittää tieteen ja yhteiskuntaelämän 
uudet saavutukset ja ongelmat sekä saattaa maailmankuvamme 
tieteellisesti ajan tasalle. Vain tältä perustalta voimme luoda 
työväenluokalle uskottavan luokkataistelutaktiikan. Eli 
yksinkertaisesti on palattava marxismi-leninismiin. 


Heikki Männikkö 

Ouestion of Nationality 
by Miika Salo 


Miika Salo opens the important guestion of nationality 
with thesis of Lenin. Salo claims that nationality was formed 
the same time as national-states for the needs of capitalist 
class. Communists declare the right for national autonomy 
as one of their democratic principles. This doesn't mean 
that every nation has to be autonomic, but they have to 
have aright to be. Every nation in socialism should have a 
right do attach to, or detach from some bigger composition. 
Between EU and it's members, it's not about oppressing 
nations and oppressed nations. The capitalists merely share 
their oppressed classes. Communists should always support 
the unifying of nations and oppose imperialistic violence 
against nations. 

Comrade Salo claims that there isn't nationalism that 
would benefit the aims of communism, it is always bourgeois 
or petty bourgeois. He believes that world revolution will 
more likely begin from the 3rd world countries, such as 
Nepal, but we, as the communists of the imperialistic 
heartland, cannot stand still — we have to struggle hard 
against imperialism. 


Is all theory grey? 
By Jaakko Tervo 


Comrade Tervo wrote a reply to Timo Kallinen about 
his articles in 'Marxismi ja 2000-luku” book. Tervo strongly 
condemns Kallinen's habit of replacing idea of classes with 
geopolitics. He also guestions Kallinen's happiness about 

the growth of academic Marxism in Finland. Tervo claims 
that people study more Marx's lifework because of 
academic interest towards it, but they don't use Marxism 
asa method of their studies. Tervo also blocks the Kallinen's 
chant about renaissance of Marxism, saying that there is 
nothing great about degrading communism to a mere study 
object of the bourgeois. Comrade Tervo reminds Kallinen 
about the importance of fighting against revisionism. He 
guestions Kallinen's thesis about *Stalinism's” effect to 
Soviet Union. Tervo reminds that Stalinism as a term is highly 
inaccurate and not scientific at all. As a last nail to the coffin 
of Kallinen's thesis, Tervo attacks against Kallinen's pacifism. 


Revolution Now: Colombia 
By Petri Toikkanen 


The modern violence in Colombia has it's roots deep in 
history. Since the days of Simön Bolivär, Colombia hasn't 
calmed very much. Beginning from the 19th century, the 
conservatives and liberals have fought against each other, 
until the massive escalation *La Violencia” at 1948-1958. 
Since 1959 the conservatives and liberals formed a coalition 
to rule together. The Working class was again forced aside 
which caused eradication amongstit. 

The biggest and most powerful guerrilla-army in Latin 
America, FARC-EP, was founded during La Violecia. 
Beginning from the 60's, the government has tried to 
suffocate the People's Army with their usual method, 
violence. 

Since Colombia was bound to US-imperialism, it's 
economy shaped to fulfil the needs of USA. The political 
disorder in Colombia and unbalance worldprice of grain 
were important triggers for the rising cocaine industry. 

FARC-EP, ELN, M-19 and EPL united their forces 
against the Government, US and the right-wing 
paramilitaries. The USA has waged war "against drugs” and 
during Clintons era it started *Plan Colombia”. Recently 
elected rightwing president Alvaro Uribe dismissed the 
biggest paramilitary group, but it has been integrated to the 
government's army to seal the states fascist nature. 


The recent history of Communist movement 
in Finland 
By Heikki Männikkö 


Comrade Männikkö writes about the political and 
ideological dissolution beginning from the 60's. The 
generation of structural changes of the 60's began to have 
illusions of reformist way to socialism. They abandoned class 
struggle and so the bourgeois class took advantage of this. 
The 15. Congress of SKP (Communist Party of Finland) 
was elementary for the efficient dissolution. The revisionists 
gained control of the party's newspapers but the marxist- 
leninists founded a newspaper of it's own, Tiedonantaja, 
*The Informator”(unofficial translation). With the pressure 
of NKP, SKP hadit's extraordinary 15th Congress, after 
which the national negotiation committee inside SKP was 
abolished. During the late 60's, Tiedonantaja could convince 
relatively large masses of anti-war youth about the 
righteousness of Marxism-Leninism. The situation got worse 
when People's Democratic Party of Finland joined the 
government. Revisionist leaders stripped the party ofit's 
communist symbols and continued slowly to crush the 
Marxist-leninists with majority in elections. New problem 
was born with the name of third alignment 
(kolmaslinjalaisuus), which gathered some of the Marxist- 

leninists and presented easier” and more sudden solutions 
to party's and society's contradictions. Many factors made 
the pressure to look for such a shortcut. The new harbingers 
ofideological recession suggested technical unity instead of 
fighting for ideological unity. Finally with the election of 
Gorbatchew the third alignment gained control over the 
majority of Marxist-leninists. At the last footsteps of the old 
SKP, there was only a name left, everything else communistic 
was slowly stripped away. During the late 80's a new 
communist party (Worker's communist party - KTP) was 
formed to continue the Marxist-Leninist heritage. Amongst 
the fall of Soviet Union collapsed SKP, and many former 
comrades went to the newly formed Left Alliance 
Vasemmistoliitto and some people of third alignment founded 
SKP (yhtenäisyys=unity). 

